Alfa Romeo na Međunarodnom sajmu automobila u Parizu - Muški magazin - trendovi, fitness, lifestyle, saveti, devojke...\nAlfa Romeo na Međunarodnom sajmu automobila u Parizu\nAlfa Romeo se vraća na Sajam automobila u Parizu sa prestižnom postavkom, dostojnom premijum brenda koji simbolizuje italijansku izvrsnost. U središtu pažnje nalazi se Giulia, najautentičniji izraz duha brenda Alfa Romeo, koji uspešno kombinuje sve elemente koji su ga načinili jednim od najpoželjnijih automobilskih brendova: upečatljiv italijanski dizajn, visoko-performantni motori, savršena raspodela težine, jedinstvena tehnička rešenja i vrhunski odnos težine i snage.\nPosetioci svetske premijere na Međunarodnom sajmu automobila u Parizu imaće priliku da se upoznaju sa modelom Giulia Veloce, sa ekskluzivnim verzijama motora, stilom i sadržajima. Giulia Veloce stiže sa dve nove verzije motora: 2-litarski turbo benzinac sa 280 KS i 2,2- litarski dizel sa 210 KS, oba sa 8-stepenim automatskim prenosom i jedinstvenim pogonom na sve točkove Q4. Verzija s 2.2 litarskim dizel motorom će biti otvorena za narudžbine već nakon prvog dana sajma, 29. septembra.\nModel Alfa Romeo Giulia biće prikazan u Parizu u pet različitih izvedbi: dva nova otelotvorenja modela Veloce, dve verzije Super i očaravajuća Quadrifoglio. Osim ovih izvedvi, posetioci će imati priliku da vide i novi model Giulietta Veloce, kao i novi model Mito Veloce, oba sa naglašenim porodičnim osećajem, kao i verzije Coupé i Spider, modela Alfa Romeo 4C, savremene legende brenda. Svi ovi automobili su jedinstveni po svom dizajnu i tehnologiji i kreirani su da pruže uzbuđenje i na putu i na trkačkoj stazi. Preko jednog veka, Alfa Romeo automobili posvećeni su onima koji očekuju da njihova vozila nadilaze koncept "korisnog prevoznog sredstva", te da, umesto toga, postanu “izvor dubokog uzbuđenja”.\n"Veloce" je slavno ime koje priziva tradiciju brenda Alfa Romeo, ustanovljenu 1956. godine, modelom Giulietta, koje od tada označava jedinstvene, sportske i originalne verzije. Danas, imeVeloce proslavlja i model Giulia, radi zadovoljenja potreba kupaca koji žude za sadržajima ispunjenim ličnošću. Novi model će biti postepeno uvođen na sva tržišta regiona Evrope, Bliskog istoka i Afrike, sa cenama koje će se razlikovati od tržišta do tržišta.\nNa sajmu u Parizu će biti prikazane dve nove varijante modela Giulia Veloce, obe sa 8-stepenim automatskim prenosom i pogonom na četiri točka: prvi model će biti u do sada neprikazanoj Blue Misano boji i opremljen novim 2.0-litarskim turbo benzinskim motorom sa 280 KS, dok je druga Giulia Veloce, sa privlačnom Silverstone sivom karoserijom opremljena novim 2.2-litarskim motorom sa 210 KS.\nUpečatljiv stil i ekskluzivna oprema\nEksterijer novog modela Giulia izdvaja se i po prefinjenim stilskim svojstvima, poput specifičnih branika i sjajno-crnih vrata, kao i različitih sportskih sadržaja poput posebnog zadnjeg ekstraktora, sa dvostrukom izduvnom cevi i opcionih 19-inčnih alu-felni sa 5 zavrtanja. Isti sportski osećaj preovlađuje i u unutrašnjosti, gde dominiraju nova crna kožna Sport sedišta, uz sportski upravljač sa originalnom oblogom, aluminijumski umeci u instrument tabli, centralni tunel, paneli vrata i ksenonski farovi.\nOvaj upečatljiv stil u enterijeru i eksterijeru obuhvata bogatu standardnu opremu, uključujući dvo-zonsko upravljanje klimom, Alfa DNA sistem i 6,5-inčni info-zabavni sistem Connect, kao i nove, efikasne sisteme aktivne bezbednosti poput upozorenja na čeoni sudar (FCW) sa autonomnim kočenjem u hitnim situacijama (AEB) i prepoznavanjem pešaka, integrisan kočioni sistem (IBS), upozorenje na izlazak iz trake (LDW) i tempomat sa ograničenjem brzine.\nDve nove verzije motora\nGiulia Veloce najavljuje debi novog 2-litarskog benzinskog motora - 4-cilindarskog agregata u potpunosti proizvedenog od aluminijuma - koji isporučuje 280 KS, pri 5.250 ob/min, kao i maksimalan obrtni momenat od 400Nm pri 2.250 ob/min. Pored sistema elektro-hidraulične aktivacije ventila MultiAir, posebne funkcije ovog motora obuhvataju turbo-punjač "2-u-1" i direktno ubrizgavanje sa sistemom pritiska od 200 bara, koji u kombinaciji isporučuju posebno brz odziv na komande papučice gasa na svim brzinama, uz veoma ekonomičnu potrošnju goriva.\nGiulia Veloce alternativno može biti opremljena novim 2,2-litarskim dizel motorom koji razvija maksimalnu snagu od 210KS pri 3500 ob/min, te maksimalni obrtni momenat od 470 Nm, pri 1750 ob/min. Posebna napomena: 2,2-litarski turbo-dizel motor na modelu Giulia je prvi dizel agregat u istoriji brenda Alfa Romeo koji je u potpunosti proizveden od aluminijuma. Sa četiri redno smeštena cilindra, ovaj motor se izdvaja najnovijom generacijom sistema ubrizgavanja sa tehnologijom MultiJet II, funkcijom Injection Rate Shaping (IRS) i radnim pritiskom od 2.000 bara. Turbo punjač sa varijabilnom geometrijom i električnim upravljanjem nudi vrhunske mehaničke karakteristike i minimizuje vreme odziva, istovremeno garantujući bolju efikasnost. Najsofisticiranije zadovoljstvo u vožnji i nivoi udobnosti osigurani su i upotrebom kontraosovine za balansiranje.\nOba nova modela Giulia Veloce isporučuju se sa 8-stepenim automatskim prenosom, a pogone ih motori proizvedeni u Italiji u pogonima u Termoliju (benzinci) i Pratola Seri (dizel motori), oblastima posvećenim motorima brenda Alfa Romeo, uz primenu vrhunskih procesa i metoda, koji ih svrstavaju među najbolje u njihovim kategorijama, po pitanju performansi i efikasnosti.\nPored toga, početkom 2017.g. će biti dostupna inovativna verzija "AE" - Advanced Efficiency (napredna efikasnost). Ova verzija, koja se izdvaja specifičnom značkom na zadnjim vratima, dostupna sa paketima opreme Giulia i Giulia Super, zasnovana je na 2.2-litarskom dizel motoru sa 180 KS i automatskim prenosom.Varijanta Advanced Efficiency postiže izuzetne rezultate kada je reč o potrošnji goriva i emisiji izduvnih gasova: 3,8 l/100 km uz samo 99 g/km CO2 u kombinovanom režimu vožnje.\nOvi rezultati postignuti su zahvaljujući specifičnim tehničkim rešenjima, primenom ventila niskog pritiska EGR, koji poboljšava efikanost motora, vazduh-voda međuhladnjakom, sekundarnim krugom hlađenja motora, pored glavnog kruga hlađenja i specifičnim stepenima prenosa menjača. Povrh svega ovoga, zahvaljujući smanjenju visine karoserije od oko 5 mm, te primeni ekskluzivnih alu-felni posebnog dizajna, koeficijent CX je smanjen na 0,23 čime je poboljšana aerodinamička efikasnost. Poslednje ali nikako najmanje važno, verzija Giulia “AE” Advanced Efficiency opremljena je posebnim gumama 205/60 R16 nižeg otpora kotrljanja.\nEfekti ovih inovacija ogledaju se u ukupnim performansama motora, počev od niskih brojeva obrtaja, ne na uštrb izvanrednih nivoa performansi: najveća brzina od 230 km/h, kao i ubrzanje od 0 do 100 km/h za 7,2 sekunde.\nPogon na četiri točka sa tehnologijom Q4\nNa svojoj svetskoj premijeri nova Giulia Veloce debituje inovativni sistem pogona na sve točkove sa tehnologijom Q4, koji je projektovan da upravlja vučom u realnom vremenu, te da garantuje izvrsne nivoe performansi, efikasnosti i bezbednosti.\nArhitektura sistema Q4 primenjenog na modelu Giulia Veloce uključuje aktivan prenosni mehanizam, kao i prednji diferencijal izveden tako da zadovolji posebne tehničke zahteve brenda Alfa Romeo, radi ekstremno brzog odgovora na visok obrtni momenat, kao i posebno kompaktnu i laku konstrukciju (težina uvećana za svega 60 kg). Prenosni mehanizam koristi naprednu tehnologiju kvačila koja omogućava ekstremno dinamičnu vožnju istovremeno garantujući nisku potrošnju goriva. Brz odziv i preciznu distribuciju obrtnog momenta garantuje integrisani aktuator sledeće generacije, zavisno od režima vožnje koji je podešen preko Alfa DNA.\nKonkretno, sistem Q4 kontinuirano prati višestruke parametre kako bi garantovao optimalnu distribuciju obrtnog momenta između dve osovine, zavisno od načina na koji se automobil koristi, kao i od oslanjanja na putnu površinu. Ova tehnologija ima mogućnost da predvidi gubitak oslanjanja točkova, na osnovu informacija koje prikupljaju senzori bočnog i uzdužnog ubrzanja, te podataka sa upravljača i senzora zanošenja automobila. U normalnim uslovima, Giulia Veloce sa sistemom Q4 system ponaša se kao vozilo na zadnji pogon: 100% obrtnog momenta se distribuira na zadnju osovinu. Kada se dostigne limit oslanjanja točka, sistem prenosi do 60% obrtnog momenta na prednju osovinu u stvarnom vremenu, zahvaljujući odgovarajućem prenosnom mehanizmu. Radi postizanja maksimalno brzog odziva pri redistribuciji obrtnog momenta, sistem iskorišćava visoke vrednosti prekomernog mehaničkog proklizavanja (do 2,5%) između dve osovine, što ovo vozilo čini najboljim u svom segmentu kada je reč o vuči i stabilnom održavanju pravca u krivinama.\nSistem Q4 na novom modelu Giulia Veloce stoga pruža sve prednosti pogona na sve točkove - kada je reč o stabilnosti, vuči i bezbednosti - istovremeno garantujući smanjenu potrošnju goriva, ekstra brz odziv i kompletno zadovoljstvo koje može da pruži automobil sa pogonom na zadnje točkove.\nSve prednosti modela Giulia\nNova Giulia Veloce predstavlja potvrdu svih svojstava modela kojim je obeležen povratak italijanskog brenda u ovaj važan segment. Najpre, upečatljiv italijanski dizajn koji je izražen kroz osećaj za proporcije i jednostavnost, plus kvalitetne površine kooje okružuju vozača i smelo ga postavljaju na centralno mesto. Pored toga, izbor zadnjeg pogona - a sada i sistema pogona na sve točkove Q4, više je od običnog odavanja počasti najautentičnijim korenima legende brenda Alfa Romeo: to je ujedno i tehničko rešenje koje isporučuje visoke performanse, duboko zadovoljstvo i vrhunski osećaj u vožnji.\nJoš jedna bitna pojedinost modela Giulia jeste izvrsna raspodela težine na obe osovine, kao i sofisticirano vešanje (patent brenda Alfa Romeo) i najdirektnije upravljanje u ovom segmentu tržišta. Pored toga, Alfa Romeo Giulia kombinuje izvanredne performanse motora sa obilatom upotrebom upotrebom ultra-lakih materijala, kao što su ugljenična vlakna, aluminijum, kompozit aluminijuma i plastike, u cilju postizanja najboljeg odnosa težine i snage (koeficijent manji od 3 na verziji Quadrifoglio).\nU skladu sa tradicijom brenda Alfa Romeo, nova Giulia nudi jedinstvena tehnička rešenja koja je čine liderom u svom segmentu. Neka od sofisticiranijih rešenja su Integrisani sistem kočenja (IBS) koji znatno skraćuje zaustavni put, kao i aktivno vešanje koje pruža izuzetnu udobnost. Torque Vectoring tehnologija, ekskluzivno primenjena na verziji Quadrifoglio, omogućava izvanrednu raspodelu obrtnog momenta između točkova zadnje osovine, dok Active Aero Splitter aktivno upravlja aerodinamičkim potiskom pri velikim brzinama.\nNe treba zaboraviti da je brend Alfa Romeo nedavno osvojio prestižnih pet Euro NCAP zvezdica, sa rezultatom od 98% u kategoriji zaštite odraslih putnika. To je najbolji rezultat koji je ikada postigao jedan automobil, ostvaren uprkos uvođenju strožijeg sistema ocenjivanja. Ovaj izvanredan rezultat ostvaren je zahvaljujući primeni dvaju ključnih elemenata: uvođenju niza inovativnih sigurnosnih sistema i efikasnoj karoseriji koja je podjednako laka i čvrsta, i na kojoj su obilato korišćeni ultra-laki materijali, poput karbonskih vlakana, aluminijuma i kompozitnog aluminijuma.\nNa sajmu u Parizu biće prikazana dva modela Giulia Super sa 2,2-litarskim dizel motorom od 180 KS, odnosno sa 2-litarskim turbo benzinskim motorom sa 200 KS, oba sa 8-stepenim automatskim prenosom i pogonom na zadnje točkove. Ovi modeli unapređeni su paketom Sport (koji obuhvata sportsko upravljanje sa specifičnim oslanjanjem, aluminijumske umetke na instrument tabli, panele na centralnoj konzoli i vratima, kao i ksenonske farove) i paketom opreme Luxury koji uključuje: kožna sedišta grube površine (dostupna u četiri boje: crnoj, bež, boji duvana i crvenoj), kožom presvučenu instrument tablu i panele vrata, zagrevana prednja sedišta sa osam električno podesivih podešenja, zagrevan upravljač, umetke od pravog drveta (hrast ili orah) na instrument ploči, centralnoj konzoli i panelima vrata, plus hromirana kućišta retrovizora i preklopive retrovizore sa električnim podešavanjem. Automobil nudi i rafinirane Moparove karbonske dodatke: kućišta za retrovozore, rešetka hladnjaka i ručica menjača.\nIzložbenu postavku na štandu kompletira verzija Competition Red Giulia Quadrifoglio, opremljena benzinskim 2,9-litarskim V6 Biturbo benzinskim motorom sa 510 KS, prikazana u sportskoj konfiguraciji, sa ultra lakim 19-inčnim felnama sa 5 zavrtanja, karbonsko-keramičkim kočionim sistemom i Sparco sedištima sa karbonskim kosturom.\nPažnju na štandu će privući i Giulietta i Mito, dva restilizovana modela, koji zajedno sa modelom Giulia pružaju primetan porodični osećaj. U prednjem delu automobila nalazi se nova rešetka hladnjaka, kao i legendarni trodelni "nos", koji je svakako jedan od najprepoznatljivijih simbola u svetu automobilizma. Stil slova u nazivima „Giulietta“ i „Mito“ takođe podseća na model „Giulia“, a oba automobila nose redizajnirani logo brenda Alfa Romeo.\nPalete ova dva modela optimizovane su tako da kupci mogu brzo i jednostavno da odaberu verziju koja najbolje odgovara njihovim ukusima i potrebama, i da je zatim prilagode opcionom opremom i dodacima. Izvanredna svojstva novog modela Giulietta uključuju smeliji sportski karakter, obnovljen 1.6-litarski JTDm turbo-dizel motor sa 120 KS sa inovativim Alfa TCT automatskim prenosom i vrhunske UconnectTM LIVE usluge, zahvaljujući kojima je moguće ostati povezan sve vreme pomoću pametnog telefona.\nNa štandu brenda Alfa Romeo u Parizu prikazan je model Giulietta Veloce sa ekskluzivnim turbo benzinskim motorom 1750 sa 240 KS, i automatskim prenosom TCT. Ova visoko-performantna verzija, koja se odlikuje metalik-crnom Etna izvedbom, izdvaja se, kada je reč o eksterijeru, novim sportskim branicima sa crvenim umecima, sjajnom antracit završnom obradom, staklenim krovom, unapređenim kočionim sistemom Brembo sa crvenim kočionim stegama, 18-inčnim bruniranim alu-felnama sa pet zavrtanja i uvećanom dvostrukom izduvnom cevi. Isti sportski osećaj preovlađuje u enterijeru, unapređen novim pametnim sedištima presvučenim kožom i Alcantara sedištima sa ugrađenim naslonom za glavu, kontrastnim crvenim šavovima i kožnim upravljačem trkačkih kontura.\nPored toga, izložena Giulietta Veloce poseduje ekskluzivne Moparove dodatke, poput karbonskih spojlera i kućišta retrovizora, specifične bočne štitnike sa Alfa crvenim umecima, uvećanu izduvnu cev, LED svetla na prednjim vratima sa projekcijom Alfa Romeo logotipa i Alfa crvenu "Veloce" značku.\nNovi Mito će takođe biti prikazan na štandu brenda Alfa Romeo, uz mnoštvo osveženih detalja, ali i dalje pozicioniran kao mali sportski automobil sposoban da pridobije kupce svojim italijanskim stilom, tehničkom izvrsnošću i potpunim užitkom u vožnji. Na Međunarodnom sajmu automobila u Parizu biće prikazana i sportskija verzija u ovoj paleti – turbo benzinska verzija Veloce 1.4 MultiAir sa 170 KS i automatskim TCT prenosom – uz nova sportska sedišta tapacirana crvenom kožom i nove 18-inčne alu-felne sa pet rupa.\nNova Sport konfiguracija brenda Mito Veloce na izložbi u Parizu takođe je ukrašena dodacima brenda Mopar: počev od inovativne Alfa crvene završne obrade na prednjim i zadnjim branicima, do nove Alfa crvene “Veloce” značke i bruniranih 18-inčnih alu-felni sa dijamantskim efektom.\nU centru pažnje naći će se i zanosni Alfa Romeo 4C, u verzijama Coupé i Spider, legenda ovog brenda koja predstavlja trkačku dušu upisanu u DNK brenda Alfa Romeo: optimalne performanse i izvanredna konstrukcija dizajnirani za vrhunsko zadovoljstvo i stil koji oduzima dah.\nOba automobila nosemoćne turbo motore sa direktnim ubrizgavanjem, u celosti od aluminijuma, zapremine 1.750 cm3 sa dvostrukim sistemom varijabilnog pomeranja ventila koji garantuje performanse u rangu super-automobila: maksimalna brzina od 257 km/h, ubrzanje od 0 do 100 km/h za 4,5 sekundi, 1,1 g bočnog ubrzanja i 1,25 g maksimalne sile kočenja.Duh super-automobila vidi se i u odabiru ultra-lakih materijala: ugljenična vlakna za školjku, aluminijum za prednji i zadnji deo rama šasije i SMC (kompozitni materijal niske gustine) za karoseriju.\nNa pariskoj pozornici nastupiće i modeli poput 4C Spider u troslojnoj Competition Red boji, sa ugljeničnom oblogom zaštitnog luka kao i novim titanijumskim dvostrukim izduvnim sistemom od Akrapoviča. Pored toga, za još malo stila, manju težinu i bolje performanse, ovaj model se može pohvaliti poliranim žičanim felnama (18 inča napred i 19 inča nazad), kao i eksterijernim karbonskim komponentama, kao što su bočni usisnici vazduha i bočni retrovizori. Crvene kočione stege, trkačka sedišta, kao i instrument tabla presvučena crnom kožom, sa elementima od karbonskih vlakana zaokružuju stilski nastup kabrio modela na sajmu u Parizu.\nNa štandu će takođe s ponosom biti predstavljen i nagrađivani 4C Coupé u troslojnoj metalik Stromboli Greyj boji sa karbonskim vlaknima u krovnoj konstrukciji i drugim elementima (kao što su bočni usisnici vazduha, prednji branik, bočni retrovizori i zadnji spojler), pored crvenih kočionih stega, trkačkog izduvnog sistema i felne na 5 zavrtanja, (18 inča napred i 19 inča nazad) sa poliranom završnom obradom. U unutrašnjosti ovog modela se posebna crvena, kožna sedišta upadljivo dobro slažu sa kožom presvučenom instrument tablom i detaljima od karbonskih vlakana.\nOba automobila na sajmu u Parizu mogu se pohvaliti sofisticiranim zvučnim sistemom "Alpine premium sound system", koji pruža sveobuhvatno muzičko iskustvo.\nAlfa Romeo se na Međunarodni sajam automobila u Parizu vraća sa prestižnim izložbenim prostorom jedinstvenih konstrukcionih svojstava i sa sofisticiranim svetlosnim efektima koji naglašavaju glavne karakteristike novih proizvoda. Štand se, stoga, odlikuje upečatljivim izgledom, zahvaljujući 900 LED elemenata od kojih se sastoji unutrašnji LED zid i kvalitetu vertikalnih površina koje predstavljaju suštinu DNK brenda Alfa Romeo; kao i dizajnu sportske teksture na podu, tako da svi ovi elementi naglašavaju legendarne performanse Alfa automobila.\nŠtand nudi jedan deo posvećen brendu Mopar, referentnom brendu Grupe FCA za usluge, brigu o korisnicima, originalne delove i dodatnu opremu za brendove grupe FCA. Konkretno, nova robna kolekcija brenda Alfa Romeo debitovaće u Parizu, sa grafičkim komponentama nadahnutim restilizovanim logom brenda. Kolekcija predstavlja izbor proizvoda posebno dizajniranih u saradnji sa Centro Stile Alfa Romeo – prvoklasni tehnički proizvodi izrađeni od vrhunskih materijala uključujući ugljenik, aluminijum ili Nycrotech. Kolekcija Moparovih proizvoda se sastoji iz nekoliko linija: od odeće, gde je glavni odevni predmet modularna jakna izrađena od meke vodootporne tkanine, do kožnih proizvoda, uključujući i uniseks torbu od naprednih materijala i kože sa detaljima od brušenog metala i linijom proizvoda sa muškim novčanicima i privescima za ključeve. I na kraju, na Moparovom izložbenom zidunaći će se i različiti dodaci namenjeni modelima modelima 4C, Giulietta i Giulia. Kada je reč o poslednjem, dostupni su karbonska kućišta retrovizora i pragovi, kao i karbonska rešetka hladnjaka i dvobojna zaštita ključa i mnogi drugi rafinirani elementi.\nsajam automobila u Parizu |


Svetski šampion u boksu Muamer Hukić, odlučio je da nastavi školovanje u Srbiji, na Fakultetu za poslovne studije Megatrend univerziteta. Ovu odluku saopštio je na konferenciji za medije u utorak, 11. februara, na Megatrendu. Popularni ’Captain Huck’ ispred sebe ima novi cilj – da stekne visoko obrazovanje.\n„Želja mi je da srušim predrasude da sportisti, po pravilu, nisu dovoljno obrazovani. A činjenica je da su profesionalni sportisti obučeni da rade na sebi. Da uvek iznova postave i osvoje cilj. Navikao sam da uvek uložim maksimum svoje energije da ostvarim ono što zamislim, zato verujem da ću uspeti i da završim studije. Verujem da je upisivanje studija na Megatrend univerzitetu odličan potez za moju buduću karijeru”, naglasio je svetski šampion.\nRektor Megatrend univerziteta, prof. dr Mića Jovanović, izrazio je zadovoljstvo što je još jedan šampion prepoznao kvalitet studija na Megatrend univerzitetu.\n„Hukić je talentovan mlad čovek, svetski šampion, fokusiran na uspeh. On je ličnost za primer mladima, čovek koji je uložio ogromno vreme i energiju, da stigne do sadašnje pozicije u karijeri. Zaista me raduje činjenica je da su naši najbolji profesionalni sportisti u najvećem broju studenti Megatrenda”, istakao je profesor Jovanović, podsećajući da su studije na Megatrendu upisali i Novak Đoković, Milica Mandić, Jelena Janković, košarkaši Teodosić, Kecman, Božić, Rakočević, kao i mnogobrojni uspešni mladi ljudi iz sveta muzike, umetnosti, javnog života, medija, politike, privrede.\nPodsećamo da je početkom 2014. godine Muamer po dvanaesti put uspeo da odbrani titulu šampiona sveta u kruzer kategoriji u WBO verziji, zahvaljujući pobedi nad Firatom Arslanom.


Obradović sa protestne vožnje u Čačku: Pobunom do odlaganja izbora\nIzvor: NoviMagazin.rs, 09.Maj.2020, 21:10\nNekoliko desetina članova i pristalica Dveri, predvođeni predsednikom tog pokreta Boškom Obradovićem, učestvovali su večeras u Čačku u protestnoj vožnji automobilima i na biciklama, iskazujući otpor aktuelnoj vlasti.\nUčesnici protesta vozili su centralnim gradskim ulicama u Čačku sa uključenim sirenama, dok su oni na biciklima, među kojima je bio i Obradović, duvali u pištaljke i trube.\nObradović je istakao da je protestna vožnja pobuna protiv >> Pročitaj celu vest na sajtu NoviMagazin.rs << aktuelne vlasti i predstojećih izbora koje je ocenio kao "nenormalne" i "protivustavne", navodeći da njihovo održavanje nije bezbedno "ni iz zdravstvenih, ni iz demokratskih razloga".\n"Ovo je početak velikog narodnog protesta jer mislim da većina građana smatra da izbori moraju biti odloženi, da nije normalno da budu održani u vreme pandemije, da nema ni demokratskih uslova za to, da nije normalno da se u Skupštini menjaju izborni zakoni usred izbornog procesa", rekao je Obradović.\nNa novinarsko pitanje da li Dveri ostaju pri ranijem stavu da bojkotuju predstojeće izbore, Obradović je rekao da će sutra zajedno sa republičkim poslanicima Dveri na konferenciji za novinare u Skupštini Srbije izneti stav u vezi sa bojkotom izbora.\nUpitan da li će protesti Dveri postati redovni, Obradović je rekao da je on započeo ličnu pobunu protiv vlasti i da će je nastaviti i sam i zajedno sa kolegama iz Dveri.\nObradović je pozvao i druge opozicionare da pronađu svoje načine pobune koji mogu biti individulalni ili zajednički.\n"Potpuno sam otvoren za dogovore sa drugim kolegama iz opozicije da konsenzusom dođemo do zajedničkog modela kako da dalje nastavimo protest koji su pre 15 dana počeli građani sa svojih prozora. Misilm da u tome treba da budemo jedinstveni i da je zajednička pobuna rešenje koje vodi ka odlaganju izbora", rekao je Obradović.\nObradović je rekao i da su Dveri večeras u više gradova Srbije organizovale protestne vožnje, i to u Ivanjici, Loznici, Leskovcu, Nišu, Staroj Pazovi.\nUčesnici protestne vožnje u Čačku su se u 20.05 časova pridružili protestu građana koji su u akciji "Bukom protiv diktature" sa prozora i terasa udarali u šerpe, duvali u pištaljke i trube, bacali petarde.\nBeta: Obradović sa protestne vožnje u Čačku: Pobunom do odlaganja izbora\nNekoliko desetina članova i pristalica Dveri, predvo]eni predsednikom tog pokreta Boškom Obradovićem, učestvovali su večeras u Čačku u protestnoj vožnji automobilima i na biciklama, iskazujući otpor aktuelnoj vlasti.


Početna > Događaji > Trening o rodnoj ravnopravnosti\nTrening o rodnoj ravnopravnosti\nU okviru Programa prevencije torture i rehabilitacije žrtava, koji finansira Evropska unija, Međunarodna mreža pomoći IAN organizovala je Trening o rodnoj ravnopravnosti za članove grass root organizacija koje su saradnice na projektu, kao i za projektni tim IAN-a.\nTrening je održan u hotelu "Palace" u Beogradu, 6. i 7. marta 2012. godine za 15 članova/ica organizacija Duša, As i Novi svet i 14. marta za 20 zaposlenih na projektu. Trening su vodile Mirjana Barbulović i Žaklina Veselinović, iskusne trenerice iz ove oblasti.\nGlavni ciljevi treninga bili su osvešćivanje učesnika/ca o pitanjima rodne ravnopravnosti, uvođenje rodno senzitivnog i kritičkog pregleda situacije u Srbiji, kao i motivisanje učesnika/ca da stečeno znanje podele sa ostalim kolegama i koleginicama iz svojih organizacija.\nProgramom treninga obuhvaćene su sledeće oblasti - osnove razumevanja pola i roda, rodne uloge muškaraca i žena, indikatori neravnopravnosti u različitim sferama, tehnike dominacije, međunarodni i domaći pravni i institucionalni okvir i mehanizmi za unapređenje položaja žena, statistički i empirijski podaci o položaju žena i muškaraca u Srbiji, upotreba rodno senzitivnog jezika u kontekstu politički korektnog govora, uvođenje principa rodne ravnopravnosti u organizaciju.\nUpitnici koji su zadavani učesnicima pre i nakon treninga pokazali su značajno poboljšanje znanja iz oblasti rodne ravnopravnosti po završetku treninga.\nZa više informacija o ovoj temi posetite sajt Uprave za rodnu ravnopravnost.


Magnifico: Koncert u Belexpocentru\nČetiri godine posle prvog koncerta u Beogradu, koji je oduševio publiku, slovenački muzičar Robert Pešut Magnifico (Manjifiko), sa gostima, ponovo će pružiti nezaboravan ugođaj beogradskoj publici 15. aprila u Belexpocentru. Magnifico važi za jedno od najintrigantnijih imena Slovenije i bivše Jugoslavije, kada je reč o regionalnoj muzičkoj sceni. Poznat je po eklektičnom zvuku i prepoznatljivom humoru, a poigravanje sa raznovrsnim žarovima postalo je njegov zaštitni znak. Svoju muziku opisuje kao retro šik, kombinaciju balkan-disko šlagera i džeza.\nKomponovao je muziku za više srpskih i slovenačkih filmova, a svakako da je najpoznatija njegova saradnja sa glumcem, režiserom i producentom Draganom Bjelogrlićem. Autor je muzike za filmove „Montevideo, Bog te video!” i „Montevideo, vidimo se!”, a tokom ovih projekata sarađivao je sa španskom divom Luz Kasal i srpskim vojnim orkestrom „Stanislav Binički”. Takođe, autor je muzike za popularnu seriju „Senke nad Balkanom”.\n15. apr 2018, 20.00\nBelexpocentar, Španskih boraca 74/A\n1190 RSD/1790 RSD


Radio Boom93 :: Srbija :: Predsednik predstavio investicioni plan, opredeljeno 12 milijardi evra za nove projekte\nNaslovna | Info | Srbija | Predsednik predstavio investicioni plan, opredeljeno 12 milijardi evra za nove projekte\nPredsednik predstavio investicioni plan, opredeljeno 12 milijardi evra za nove projekte\nPredsednik Srbije Aleksandar Vučić predstavio je danas investicioni plan za naredni period i najavio ulaganja od 12 milijardi evra za nove projekte. On je, na vanrednoj konferenciji za medije u Predsedništvu, rekao da su putevi, zdravstvo, kanalizaciona mreža, ali i digitalna i energetska infrastruktura, oblasti u koje će se ulagati novac.\nVučić je na konferenciji rekao da “novca ima više”, te da je moguće da se obezbedi i 12 milijardi za nove projekte.\n“U to ne spada Moravski koridor čije smo finansiranje već obezedili - 800 miliona evra. U to ne spada ni put Ruma-Šabac čije smo finansiranje takođe obezbedili. U to nam ne spadaju ni mnoge druge stvari čije smo finansiranje obezbedili. Ovde se radi o potpuno novoj strukturi”, rekao je predsednik.\n“Svaki grad i selo će imati pijaću vodu za četiri ili pet godina”\nPredsednik je rekao da je plan da se u celoj zemlji uradi kanalizaciona mreža sa prečistačima za otpadne vode, plus vodovod, kako bi se omogućilo da za nekoliko godina “svaki grad i selo imaju pijaću vodu”.\n“Na to mislimo da potrošimo, bez Beograda, tri milijarde evra. To znači da svako selo i svaki grad u Srbiji ima čistu pijaću vodu za četiri ili pet godina”, najavio je Vučić.\nOn je dodao da je pripremljen plan za 43 opštine, a da će državna vlast u to uložiti “ogroman novac” jer, kako smatra, lokalne vlasti nikada neće imati dovoljno novca da to sprovedu.\nUlaganja u putnu i železničku infrastrukturu, zdravstvo, školstvo, turizam\nVučić je istakao da će se novac ulagati i u putnu i železničku infrastrukturu, za Moravski koridor, koji je već ubačen u plan, dodatno prema Višegradu 61 kilometar, kao i prugu Beograd-Niš i Niš-Preševo, dok su za Niš-Dimitrovgrad već izdvojeno 263 miliona evra.\nDodao je da je za Beograd-Suboticu takođe već izdvojen novac.\n“Milijarda je ulaganje u rekonstrukciju pruge da bi moglo da se ide 160 kilometara na sat. Mi bismo tada imali kompletan Koridor deset, uz rekonstrukciju pruge prema zapadu, ako ikada Hrvati budu pristali da rade bilo šta po tom pitanju”, naglasio je on.\nPredsednik je naveo i da će četiri milijarde biti uložene u “brze pruge”, a “bar 1,3 milijarde ili 1,4 u lokalne i regionalne puteve”.\nKako je dodao, Kancelarija Vlade Srbije za javna ulaganja radiće i na zdravstvenim centrima, bolnicama, kliničkim centrima i školama.\n“Uložićemo 700 miliona evra za škole i za zdravstvene ustanove, a posebno za prenatalnu dijagnostiku i da vantelesna oplodnja bude besplatna, bilo koji pokušaj da je u pitanju”, rekao je Vučić.\nOn je najavio da će se u “digitalnu infrastrukturu” uložiti dodatnih 500 miliona i dodao da će za izgradnju stanova za mlade bračne parove biti dato 500 miliona evra.\n“Za preduzetništvo je izdvojeno 100 miliona, a računamo da ćemo tu izgubiti 80 miliona, ali tih 20 miliona doneće nam novu vrednost, nove izuzetne preduzetnike u Srbiji”, ocenio je Vučić.\nPredsednik je rekao da je za energetsku infrastrukturu izdvojeno dodatnih 500 miliona, a za turizam 300 miliona.\n“Posebno se ulaže u turizam na vodi, izradnju metroa, izgradnju i nacionalnog i još devet stadiona na teritoriji cele države, izgradnju zgrade Filharmonije”, rekao je on.\nDodao je da će za selidbu Muzeja Nikole Tesle biti dato 15 miliona evra i “još desetine miliona evra da bi to bio muzej kakvim ćemo se ponositi”.


Niška televizija » Usvojena odluka o zaduživanju grada (VIDEO)\nUsvojena odluka o zaduživanju grada (VIDEO)\nObjavljeno 05.03.2015. 13:47\nTagovi: Sednica Skupštine Grada\nEvropska Banka za obnovu i razvoj sa 6,5 miliona evra, uz kamatu do tri odsto, trebalo bi da finansira polovinu novca potrebnog za refinansiranje dugovanja grada i polovinu, predviđenu za izgradnju kapitalnih objekata. Ovo je omogućeno izmenom i dopunom odluke Skupstine grada, koja je predviđala, da se grad za ovakve poslove može zaduživati isključivo kod poslovnih banaka.\nUz novac poslovnih banaka grad ubuduće može računati i na novac međunarodnih organizacija i institucija. U konkretnom poslu, reč je o pozajmici Evropske Banke za obnovu i razvoj. U odnosu na pređašnje kretide koje je grad uzimao, kamata će u ovom slučaju biti manja i do pet odsto. Opozicija je međutim tražila objašnjenje zašto se mogućnost učešća Evropske Banke nije našla u Skupštinskoj odluci donetoj pre tri nedelje, već je zbog toga morala biti održana nova, vanredna sednica, sazvana po hitnom postupku.\nOpozicija je ukazala i da je sednica presedan, jer je sazvana po hitnom postupku a da ne postoji elementarna opasnost koja preti životima građana i njihovoj imovini.\nKonačan rezutat razgovora sa Evropskom Bankom za obnovu i razvoj o pozajmici od 6,5 miliona evra biće poznat za 10-ak dana, ističe gradonačelnik. Među najznačajnijim kapitalnim investicijama, koje će delom biti finansirane ovim sredstvima, jesu izrada projekata za Medoševački, južni, Humski i deo kolektora Donje Međurovo, za izgadnju i održavanje putne infastrukure, rekonstrukciju otvorenog bazena Čair, izgradnju mosta na Kutinskoj reci i restauraciju i rekonstrukciju Niške Tvrđave.\nDa li će biti ugrožena regularnost školske godine ? (VIDEO)\nZapažen nastup Opštine Bela Palanka na Sajmu turizma (VIDEO)\nSkupština Grada o direktorima javnih preduzeća 2. oktobra (VIDEO)\nObjavljeno 25.09.2013. 13:00


Vučić sutra u Briselu na Međuvladinoj konferenciji - Nova Borba\nPredsednik Vlade Republike Srbije Aleksandar Vučić boraviće, sutra i prekosutra, u dvodnevnoj poseti Briselu gde će prisustvati Trećoj međuvladinoj konferenciji EU i Srbije.\nVučić će tom prilikom imati bilateralne susrete sa državnim sekretarom SAD Džonom Kerijem, evropskim komesarom za susedsku politiku i pregovore o proširenju Johanesom Hanom i visokom predstavnicom EU za spoljnu i bezbednosnu politiku Federikom Mogerini, saopštila je Kancelarija Vlade Srbije za saradnju sa medijima.\nSlovačka, koja trenutno predsedava Evropskim savetom, poručuje da nema promena u planu da se u ponedeljak, 18. jula, u Briselu održi Međuvladina konferecija, na kojoj bi Srbija trebalo da otvori dva nova poglavlja u pristupnim pregovorima sa EU.\nU izjavi za Tanjug, portparolka slovačkog predsedavanja EU Renata Goldirova potvrdila je da je u Briselu sve spremno za Međuvladinu konferenciju sa Srbijom.\n"Međuvladina konferencija će se održati kako je i planirano. Unapred se radujemo otvaranju dva nova poglavlja sa Srbijom", izjavila je Goldirova.\nPovodom informacija iz Beograda da bi Hrvatska, u ponedeljak, mogla da povuče saglasnost na otvaranje poglavlja 23 u pregovorima sa Srbijom, kako je to rekao šef hrvatske diplomatije Miro Kovač svom srpskom kolegi Ivici Dačiću, diplomatski izvori u Briselu kažu da nemaju informaciju o promeni stava Hrvatske.\nZvanični Zagreb je posle više od tri meseca prigovora, 5. jula na sastanku Radne grupe za proširenje, i zvanično dao saglasnost za otvarnje poglavlja 23 u pregovorima sa Srbijom.\nKonačnom pristanku Hrvatske u velikoj meri doprineli su razgovori i kompromis postignut na sastanku EU-Zapadni Balkan održanom 4. jula u Parizu.\nKovač je tada poručio da su svi zahtevi Hrvatske ugrađeni u pregovaračku poziciju EU u pregovorima sa Srbijom u oblasti pravosuđa i osnovih prava.\nSrbija sve vreme svoje pozicije u poglavlju 23 nije menjala.\nDiplomatski izvori iz drugih zemalja članica EU su takođe potvrdili da očekuju da se u ponedeljak, kao što je dogovoreno konsenzusom svih 28 država članica, otvore nova poglavlja sa Srbijom.\nPredstavnici zemalja članica EU u Briselu kažu da nemaju informacije da je Hrvatska povukla svoju saglasanost na nacrt zajedičke pregovaračke pozicije EU za poglavlje 23 u pregovorima sa Srbijom, ali nemaju informacije ni da bi to mogla da učini u ponedeljak.\nKada su tehničke procedure u pitanju, u Briselu se objašanjava da je "moguće, ali vrlo neverovatno" da bi hrvatski ministar na samoj Međuvladinoj konferenciji mogao da uloži prigovor na postojeći konsenzus i zaustavi otvaranje poglavlja sa Srbijom.


Foto: Jesper Marker from Pixabay\nSlovenačke kompanije Dravske elektrarne Maribor (DEM), Petrol i Nafta Lendava napravile su važan korak ka realizaciji poslovnog poduhvata koji bi mogao da pomogne energetsku tranziciju u ovoj zemlji, a to je korišćenje geotermalne energije iz isrpljenih nalazišta nafte i gasa.\nDravske elektrarne Maribor (DEM), deo kompanije Holding Slovenske elektrarne (HSE), dobile su građevinsku dozvolu od lokalne samouprave u Lendavi za izgradnju geotermalne elektrane na bušotini Pg-8, koja će služiti kao ogledni projekat za povećanje korišćenja geotermalne energije u Sloveniji.\nNa ovaj način tri državne energetske kompanije žele da stvore uslove da se u zemlji geotermalna energija koristi za proizvodnju električne energije s obzirom da to danas nije slučaj. One su u februaru 2021. godine potpisale pismo o namerama za realizaciju projekta kojim je predviđena eksploatacija geotermalne energije iz napuštenih gasnih i naftnih bušotina.\nPilot projekat će koristiti potencijal geotermalne energije iz napuštene bušotine\nIstraživački-pilot projekat će biti sproveden u Čentibi, nedaleko od Lendave, gde se nalazi pomenuta bušotina dubine 3.000 metara, a obezbeđena su i sredstva iz fondova Evropske unije.\nInovativnost projekta ogleda se u tome što će se koristiti geotermalna gravitaciona toplotna cev – tehnologija koju je patentirala Slovenija (patent SI 23618 A). Biće to prva njena primena, s obzirom da je DEM dobio pravo da je koristi. Ukoliko projekat bude uspešan može da predstavlja prekretnicu u korišćenju geotermalne energije u napuštenim gasnim i naftnim bušotinama.\nTestiranje bi moglo da počne u julu 2023.\nKako je saopštio DEM, sledeći korak je sanacija bunara Pg-8 i postavljanje geotermalne gravitacione cevi. Zatim sledi montaža nadzemnog dela geotermalne elektrane i ispitivanje kvaliteta bunara i opreme.\nTestiranje bi moglo da počne u julu 2023, a ako bude uspešno, elektrana će početi sa radom u aprilu 2024, naveo je DEM.\nObezbeđeno 730.000 evra za finansiranje projekta\nInače, DEM je u aprilu dobio 730.000 evra na konkursu za sufinansiranje programa za ublažavanje i prilagođavanje klimatskim promenama. Sredstva za program obezbeđena su iz finansijskog mehanizma Evropskog ekonomskog prostora (EEA) i Norveškog finansijskog mehanizma.\nKompanija je konkurisala zajedno sa Petrolovom podružnicom Petrol Geo, Fakultetom za hemiju i hemijsku tehnologiju u Mariboru i Geološkim zavodom Slovenije.\nAleksander Brunčko, generalni direktor DEM-a, izjavio je da je ovaj poduhvat namenjen specifičnom delu globalnog tržišta, dok je Damjan Semea, direktora DEM-a, istakao da gravitaciona cev zahteva samo jedno iscrpljeno nalazište za rad elektrane.\nTagovi: Dravske elektrarne Maribor, energetska tranzicija, geotermalna elektrana, geotermalna energija, HSE, investicija, Petrol\nPočetna » Vesti » OIE » Slovenci započinju pilot projekat geotermalne elektrane na napuštenim bušotinama nafte i gasa


Na teritoriji opštine Sečanj počela je podela paketa jednokratne pomoći penzionerima čije su mesečne penzije manje od 30.000 dinara. U sečanjskoj opštini živi 1.836 penzionera koji ispunjavaju uslove za dobijanje ove pomoći.\nPaketi se dele prema spisku dobijenom od PIO fonda, a podela paketa je počela u Sutjesci. Planirano je da narednih dana paketi budu podeljeni svim penzionerima kojima su namenjeni.\nPokrajina je, inače, donirala sredstva za 1.408 paketa, a ostatak je obezbedila lokalna samouprava.\nPročitajte još: Solidarnost na delu u Mužlji, Lukinom Selu i Belom Blatu\nObjavljen je i sadržaj paketa. U njima se nalazi dva kilograma brašna, kilogram šećera, litar ulja, i po dva pakovanja makarona i mesnog nareska. U paketu su i četiri pileće paštete, po dve konzerve sardina i tunjevine, kao i pakovanja palente, pirinča, čaja od nane i kamilice.\nSečanjski penzioneri će u paketima dobiti i čajni keks, dve litre mleka, pakovanje griza, 250 grama začina i tri kesice kokošije supe. Tu su i toalet papir, WC sanitar, jedan sapun, tri kilograma deterdženta, tečni deterdžent za posuđe, krema za ruke i kese tregerice.\nTagovipaketi pomoći penzioneri SEČANJ


N1: Udružuju se Telekom i Telenor – Bankar.rs\nHome/ANALIZE/N1: Udružuju se Telekom i Telenor\nMedijska kuća N1 objavila je da je imala uvid u plan, u kojem se navodi da će se kompanije Telekom Srbija i Telenor udružiti.\nKako navode, cilj udruživanja je da se smanji učešće SBB-a na tržištu ispod 30 odsto. N1 je deo United grupe, koja posluje u okviru SBB-a.\nTako bi, smatraju u Telekomu, onemogućili finansiranje medija poput N1, Nove S, Sport Kluba, piše N1.\nKako navodi ta televizija, plan uništenja slobodnih medija u Srbiji predstavljen je rukovodstvu državnog Telekoma i na njemu se radilo nekoliko meseci. Državna telekomunikaciona kompanija planira da Telenoru ustupi kompletnu infrastrukturu kablovske mreže i kompletan sadržaj kablovske televizije.\nNe krije se da državna kompanija planira da pomogne Telenoru da ostvari povećanje prihoda, povećanje korisnika a sve u cilju konačnog slamanja SBB-a što je, kako saznajen N1, glavni razlog sklapanja ugovora.\nTo praktično znači da se državni Telekom, prema evropskim normama, nelegalno udružuje sa jednom privatnom firmom, kako bi se uništila druga privatna firma. Telekom ne krije da se ide na urušavanje SBB-a, tako da ta kompanija padne na manje od 30 procenata tržišnog učešća, kako ne bi mogla da ulaže u programske sadržaje, piše N1.\nTelekom Srbija telenor\nSocijalne karte u primeni od marta 2022. godine


Počelo postavljanje turističke signalizacije u Temerinu\nBack TURIZAM TURISTIČKE ORGANIZACIJE Počelo postavljanje turističke signalizacije u Temerinu\nčetvrtak, 13 februar 2020 09:45\nPrvi znaci turističke saobraćajne signalizacije u opštini Temerin postavljeni su proteklog vikenda.\nPlanirano je da se u ovoj fazi obeleže objekti Etno-park „Brvnara“, stadion „Livadice“ i ribnjak „Jezero“ u Bačkom Jarku, stadion „Sloga“ i crkva „Svetog Georgija“ u Starom Đurđevu, zavičajna kuća „Tajhaz“, restoran sa prenoćištem „Tri šešira“, „Bucin salaš“, „Moja čarda“, Mini zoo vrt, Bio salaš „Idei“ u Temerinu, kao i restoran sa prenoćištem „Jelen“ u Sirigu. Deo tabli je postavljen, a čim vreme dozvoli, biće postavljen i ostatak tabli koji je trenutno bilo moguće uraditi.\nOvu fazu postavljanja realizuje Turistička organizacija opštine Temerin iz sopstvenih sredstava u iznosu od 340.000 dinara. Sigurni smo da će table doprineti boljoj vidljivosti i prepoznatljivosti objekata i institucija i da će na dobro koristiti turističkoj privredi u našoj opštini.\nNadamo se da ćemo u toku godine dobiti podršku, kako od resornog ministarstva, tako i od lokalne samouprave, da adekvatno obeležimo i ostale objekte od značaja za turističku privredu i kulturu, a koje predviđa projekat, i da time velik posao obeležavanja značajnih lokaliteta i institucija privedemo kraju.


Volker: Nužno pokrenuti eksternu istragu Martijevih navoda\nDa li srpska vlast ima kontrolu nad paralelnim strukturama koje kriju i štite haškog begunca Ratka Mladića, da li su navodi o zločinima iz izveštaja Dicka Martyja sve dalje od početka istrage i ko uopšte treba da je pokrene, kako Evropska unija da prevlada zamor od proširenja – neka su od pitanja na koja odgovara nekadašnji američki zamenik pomoćnika sekretara za Evropu i Evroaziju, stalni predstavnik u Savetu NATO i izvršni direktor i funkcioner iz Centra za transatlantske odnose Univerziteta Johns Hopkins, Kurt Volker.\nRSE: Kakav je vaš pogled na postizbornu situaciju na Kosovu koje očekuje formiranje vlade?\nPiter Fejt za RSE: Međunarodna reputacija Kosova je poljuljana\nVolker: Kosovu još uvek predstoji da prevali dug put, iako se mora konstatovati da je postignut značajan napredak u pogledu formiranja institucija, unapređivanja prava manjina, upravljanja i bezbednosti. Razume se, još uvek su na delu fundamentalne razlike između vlasti na Kosovu i vlasti u Beogradu u pogledu pitanja legalnog statusa, nezavisnosti, Mitrovice, tako da se na tom planu mora postići mnogo više. Razlike, međutim, postoje i unutar same Evropske unije jer pet država još uvek nije priznalo Kosovo, što takođe smanjuje efikasnost EU kad je u pitanju rešavanje problema na Kosovu. Vlada koja bude formirana posle izbora – a i za to treba vremena – moraće da se uhvati u koštac sa svim tim problemima. Razume se, trebaće joj dosta vremena da ostvari neke značajnije pomake. Smatram, međutim, da bi bilo u interesu i samog Beograda da se na Kosovu formira takva vlada koja bi bila sposobna i spremna da kreira klimu za dijalog i koja bi, uprkos nekim principijelnim razlikama, otvorila prostor za dogovore o seriji praktičnih pitanja važnih za obe strane. Nadamo se da ćemo takvu vladu na Kosovu i dobiti.\nRSE: Što se tiče navoda sadržanih u izveštaju Dicka Martyja, uključujući i one o trgovini ljudskim organima, sada kao da imamo ping-pong meč između EULEX-a i Martija. EU pravosudna misija na Kosovu saopštila je da je otvorila preliminarnu istragu i pozvala izvestioca Saveta Evrope da priloži dokaze kojima raspolaže; Marty, s druge strane, poručuje da neće dostaviti dokaze i imena svedoka sve dok se ne uspostavi adekvatna zaštita svedoka. Kako po vašem sudu izaći iz ove pat pozicije? Šta i ko u međunarodnoj zajednici treba da preduzme u pogledu istrage navoda u izveštaju Saveta Evrope?\nVolker: To zaista nije mali problem. Ne možemo znati činjenice o tome šta se zaista dogodilo jer istraga to tek treba da ustanovi. Međutim, nužno je pokrenuti eksternu istragu. Rekao bih da bi najbolje bilo da se ona sprovede u kontekstu Evropske unije. Neke od prethodnih istraga koje je radio gospodin Marty nisu uvek bile najuverljivije.\nRSE: Šta vas navodi na taj zaključak?\nIstraživanje povodom navoda o zločinima na Kosovu ostavio pre zvaničnim organima Evropske unije nego Savetu Evrope.\nVolker: Pa, on je već imao neke istrage pre nekoliko godina, među njima i one o američkim tajnim zatvorima u Evropi za osumnjičene za terorizam, kao i o zatvoru u Gvantanamu, ali to nije bilo najsolidnije istraženo ili dokazano. Otuda bih ja istraživanje povodom navoda o zločinima na Kosovu ostavio pre zvaničnim organima Evropske unije nego Savetu Evrope. Osim toga, Balkan nije više ono što je bio tokom ratova na Kosovu i u Bosni. Danas, ipak, u regionu imate mnogo više odgovornih igrača, kao i mnoštvo već postignutih aranžmana sa Evropskom unijom, NATO-om i drugim institucijama, što znači da se može očekivati mnogo viši stepen kooperacije između lokalnih aktera i evroatlantskih institucija. Dakle, smatram da bi EU trebalo da ispita pomenute navode i verifikuje njihovu verodostojnost. Mora se, međutim, unapred računati i sa mogućim ishodom da nikad ne saznamo šta se tačno dogodilo, ako se uopšte dogodilo; takođe se može desiti da nikad ne ustanovimo vezu između onog što se dogodilo, ako se potvrdi da se dogodilo, sa onima koji su na vlasti na Kosovu. Međutim, svakako treba na svetlo dana izvući sve što je moguće. Marti je apsolutno u pravu kad zahteva siguran sistem zaštite svedoka, ali mora se dodati da se u nekoj budućoj istrazi i istinitost iskaza svedoka mora proveriti. Sve to treba da bude sprovedeno veoma izbalansirano i transparentno.\nRSE: Glavni haški tužilac Serge Brammertz dolazi u posetu Beogradu krajem februara. Nedavno je izjavio da će, ako se ništa ne promeni u operativnim aktivnostima potrage za optuženikom Ratkom Mladićem, njegov junski izveštaj Savetu bezbednosti UN biti negativan. S druge strane, najviši srpski zvaničnici ponavljaju da čine sve da uhapse Mladića. Da li im verujete bez i najmanje senke sumnje?\nPrilikom pretresa stana Darka Mladića, sina Ratka Mladića u cilju pronalaženja informacija o mestu skrivanja haškog begunca, Beograd 31. januar 2011.\nVolker: Mislim da najviši predstavnici institucija vlasti u Srbiji zaista čine sve da pronađu i uhapse Mladića i da sve informacije koje u potrazi za njim smatraju značajnim dostavljaju Međunarodnom tribunalu u Hagu i široj međunarodnoj zajednici. Međutim, ja takođe čvrsto verujem da u Srbiji još uvek postoje paralelne strukture koje kriju i štite Mladića. Razume se, ne može se pouzdano znati da li je on u Srbiji ili ne, ali sam siguran da ima onih koji to znaju i koji imaju i interes i kapacitet da informaciju o tome kriju. Otuda je od krucijalne važnosti da uticaj tih paralelnih struktura bude odstranjen, odnosno, da aktuelna vladajuća elita u Srbiji zaista uspostavi autoritet i komandu nad svim skrivenim centrima i instrumentima moći u zemlji. Ako prizovemo u sećanje dane bivšeg režima, uvidećemo da tadašnja autoritarna vlast nije bila zasnovana samo na Miloševićevoj, nego i na moći raznih grupacija i struktura izvan sistema, koje su tokom ratova devedesetih inicirale i implementirale strategije i akte ekstremenog nasilja. Uveren sam da delovi tih i takvih struktura moći nisu sasvim nestali sa današnje političke scene u Srbiji. Kad kažem paralelne strukture uticaja i moći, podrazumevam pod tim organizovane skupine koje delom obuhvataju i neke segmente i nivoe obaveštajnih i bezbednosnih službi, koje još uvek uspešno umiču transparentnosti u svojim operativnim aktivnostima.\nRSE: Kako gledate na zaokret koji je Beograd napravio prošlog septembra odlučivši da se okrene Evropskoj uniji i zajedno sa njom sačini UN rezoluciju o Kosovu? Je li to suštinska promena ili tek taktički manevar?\nVolker: Rekao bih da se sve to može shvatiti kao refleksija činjenice da vlada u Beogradu ima pred sobom veoma kompleksne probleme. Na jednoj strani ona svakako želi ubrzano približavanje Evropskoj uniji, što se mora pozdraviti. Ne želi, dakle, da ostane zaglavljena u prošlosti već da nastavi da gradi budućnost za građane Srbije. S druge strane, politika prema Kosovu koju mora da brani u Srbiji ekstremno je složen zadatak. Ne može se zapravo ni zamisliti da se vlada Srbije - bilo koja - nađe u situaciji da mora formalno da prizna nezavisnost Kosova i da taj čin preživi. U takvoj situaciji vlast naprosto nastoji da opstane i da zemlju u tim složenim okolnostima vuče napred. Dakle, ne gledam na taj zaokret kao na puku kozmetičku promenu, ali ne vidim u njemu ni previše odlučnosti. Naprosto je, kao što rekoh, refleksija onoliko vere i napora koliko se u ovim okolnostima može uložiti da se stvari, ipak, pomeraju napred.\nRSE: Predsednik Srbije Boris Tadić okupio je pre nekoliko dana u Beogradu predstavnike Srba iz susednih zemalja – Crne Gore, Bosne, Hrvatske, Rumunije. Zašto okuplja sunarodnike iz regiona? Ima li ikakvog ozbiljnog političkog razloga za to?\nVolker: Mislim da ne treba tražiti problem u tome da se ljudi sastaju. Važnije je šta su poruke i šta su rezultati tih sastanaka. Da je u pitanju Milošević koji je pozvao na sastanak Karadzića i druge lidere Srba iz okruženja, bio bih veoma zabrinut jer bi u tome zaista prepoznao veliki problem. Ali, Tadić nije Milošević. Srbi iz Crne Gore sasvim sigurno neće proizvoditi nikakve pritiske da Crnu Goru vrate u federaciju sa Srbijom. Štaviše, ti sastanci bi mogli proizvesti i neke dobre stvari. Uzmite, recimo, Dodika iz Republike Srpske. Mislim da bi on od Tadića verovatno mogao čuti i sledeće poruke: vidi, budućnost Srbije je Evropska unija. Moramo raditi na tome da se prevaziđu problemi koji proizilaze iz etničkih distanci. Mi ne želimo da nas vi iz Republike Srpske zadržavate i usporavate na putu ka Evropi. Dakle, kao što sam rekao, samu činjenicu da se ti sastanci održavaju ne bih obavezno tumačio kao problem. Važno je kakve poruke će sa njih biti upućivane.\nEvropski klub će pomoći da se reše ekonomski problemi\nRSE: Da, ali susedima se to nije dopalo. i Crna Gora i Bosna i Hercegovina smatraju da je to neka vrsta sofisticiranog pritiska na njihovu nezavisnost i stabilnost.\nVolker: Ne verujem u to da je intencija tih okupljanja da se pravi pritisak na suverenitet susednih država. Uzmite, recimo, Crnu Goru. Ona je primer izuzetno uspešne priče u regionu. Kao nezavisna država, Crna Gora je zaista učinila velike napore da se uhvati u koštac sa nekim izuzetno ozbiljnim problemima. Činile su to i druge zemlje u regionu, ali Crna Gora je postigla izuzetne rezultate, tako da ne verujem da postoji osnov za strah da Crnu Goru bilo ko ili bilo šta može vratiti nazad.\nRSE: Na Zapadnom Balkanu imamo još jedan postizborni interregnum bez vlade. U Bosni i Hercegovini tri meseca posle izbora još uvek nema centralne izvršne vlasti.\nDa bi uopšte mogla da se pomeri i korak napred, neophodno je da Bosna i Hercegovina ovog puta dobije vladu koja će raditi na reformski, a ne na etnički pogon.\nVolker: Bilo bi zaista dobro kad bi tamošnje političke elite privele kraju pregovore i formirale vladu. Čini se da je situacija prilično jasna u pogledu šansi Zlatka Lagumdzije da predvodi budući kabinet, ali za to mu svakako treba podrška ostalih političkih blokova. Da bi uopšte mogla da se pomeri i korak napred, neophodno je da Bosna i Hercegovina ovog puta dobije vladu koja će raditi na reformski, a ne na etnički pogon. Da, dugo taj proces traje, ali i očekivalo se da hoće. Međutim, što pre vidimo reformsku vladu postavljenu na noge, to bolje jer zemlja naprosto mora da se vrati u tračnice iz kojih je ispala. Mora izaći iz ukopanosti u Dejton i stići do racionalnih institucionalnih i ustavnih rešenja, kako bi se postepeno približavala i u doglednoj budućnosti postala integralni deo evroatlantske zajednice.\nRSE: U Srbiji se u poslednje vreme ređa protest za protestom, a ima ih i drugde u regionu. Poslednja istraživanja govore da sve manje građana Srbije mari za evrointegraciju zemlje, a slični su pokazatelji i u Hrvatskoj. Dakle, zamor od proširenja postoji u Evropskoj uniji, ali zamor i razočaranje u brzinu evrointegracije na delu je i u zemljama regiona -aspirantima za EU. Ljudi, nezadovoljni svojom socijalnim i ekonomskim položajem, ne kupuju više tako lako proevropske slogane svojih vlada. Ko je za ovakvo stanje najodgovorniji?\nVolker: Moram da kažem da bi Evropska unija morala više da poradi na tome da šanse za članstvo postanu izglednije i uverljivije potencijalnim kandidatima. Ovako, u aktuelnim okolnostima krize u evrozoni, ekonomskim teškoćama, dominantnoj retorici u mejnstrim evropskim državama dodatnu snagu dobija poruka o zamoru od daljeg proširenja, o tome da se trenutno ne može ići dalje. Ako je to poruka koja se emituje, ona zaista ne može uliti nikakvu motivaciju građanima u zemljama-aspirantima za EU – kao što su Hrvatska, odnosno, Srbija i druge države. Ljudi se, tako obeshrabreni, okreću onome što je neposredni trenutak, svojim nasušnim ekonomskim potrebama jer ne mogu da ih odlažu do ispunjenja tako dugoročnog cilja kao što je ulazak u Evropsku uniju. U konačnom ishodu, članstvo u evropskom klubu pomoći će da se ekonomski problemi reše, do njega će zaista i doći nakon ispunjenja neophodnih reformi, koje će takođe unaprediti ekonomsku situaciju zemalja-kandidata. Dakle, iako razumem frustracije ljudi zbog lošeg života i nedostatka entuzijazma u Evropskoj uniji da se brže širi, pravac u kojem se stvari kreću je dobar i siguran sam da će ga građani regionalnih zemalja i podržati.


04/09/2018 - podunavlje.info\nDan: 4. septembra 2018.\nPoziv izlagačima priplodnih goveda simentalske rase\nVELIKA PLANA, 4. septembar 2018 – Opština Velika Plana i ove godine, 36. put po redu, organizuje izložbu priplodnih goveda simentalske rase, koja će biti održana u ponedeljak 10. septembra na izložbenom prostoru u Ulici Živana Petrovića. Svi zainteresovani vlasnici goveda simentalske rase, ovaca i koza koji žele da učestvuju na ovoj manifestaciji trebalo bi da se prijave u kancelarijama…\nizložba priplodnih goveda simentalske rase, Opština Velika PlanaLeave a comment\n„Karmina Burana“ u petak otvara „Smederevsku jesen“\nSMEDEREVO, 4. septembar 2018 – Privredno turistička manifestacija „Smederevska jesen“ počinje u petak, 7. septembra u 20 časova, u Malom gradu Smederevske tvrđave, koncertom simfonijskog orkestra i hora RTS-a koji će izvesti najpoznatije delo nemačkog kompozitora Karla Orfa „Karmina Burana“, saopštila je danas agencija Right. „Smederevski karneval“ , poznat po smotri učesnika svih uzrasta iz različitih delova Srbije koji nosi…\n„Karmina Burana“, „Smederevska jesen“, RightLeave a comment\nVeslanje: Zlato i bronza sa Palića\nSMEDEREVO, 4. septembar 2018 – Na Palićkom jezeru održana je poslednja regata Kupa Srbije, poslednje kolo Omladinske lige i Otvoreno prvenstvo Subotice. Na ovom takmičenju učestvovalo je 158 posada iz Srbije, Mađarske i Hrvatske. U takvoj konkurenciji veslači Smedereva osvojili su zlatnu i bronzanu medalju. Do najsjajnije medalje stigle su pionirke u četverac skulu u sastavu Milica Pejović, Milica Mladenović,…\nOmladinska liga, Otvoreno prvenstvo Subotice, Palićko jezero, VK SmederevoLeave a comment\nMud®ijada: Srbija ima prvaka sveta u spremanju testisa\nIzvor: bbc.com, 4. septembar 2018 – Mud®ijada je jedino Svetsko prvenstvu u kuvanju belih bubrega. U atmosferi u kojoj, kako kažu organizatori festivala, nema šunda već samo bluza i rokenrola, na 15. Mud®ijadi okupilo se dvadesetak timova, među njima je i brojna ekipa iz Smederevske Palanke. Osim domaćina, svoju zemlju predstavljale su ekipe iz Francuske, Japana, Kanade, Australije… Reč je…\nPerformans/instalacija o razvoju mašte dece\nKOVIN, 4. septembar 2018 – U galeriji kovinskog Centra za kulturu večeras će, početak je zakazan za 20 sati, biti predstavljen audio performans/prostorna instalaciju umetničkog para Jelene Paligorić i Andreja Sinkevića. „Priče ispod ćebeta letećeg kreveta“su multidisciplinarni projekat zamišljen kao jedno od mogućih rešenja u razvijanju čitanja i slušanja kod dece na savremen način, kao i upoznavanje najmlađih sa mogućnostima…\n"Priče ispod ćebeta letećeg kreveta", Andrej Sinkević, Centar za kulturu Kovin, Jelena PaligorićLeave a comment\nKnjiževni portret Ljiljane Marić\nVRBOVAC, 4. septembar 2018 – Narodna biblioteke Smederevo, njen ogranak u Vrbovcu, u okviru programa koji prethodi „Smederevskoj jeseni“, večeras organizuje književni susret. Vrbovčanima će biti predstavljene knjige Ljiljane Marić, „Reči ne mogu da ćute“, „Život treba razumeti“ i „Da budeš“, u izdanju smederevske Narodne biblioteke. Na ovom književnom predvečerju, koje počinje u 17 časova, učestvuju Ljilјana Marić, Jelena Jeremić,…\nLjiljana Marić, Narodna biblioteke Smederevo, VrbovacLeave a comment


Pčelarima subvencionisana cena za šećer - Agro saveti\nNaslovna Finansiranje Pčelarima subvencionisana cena za šećer\nDržava će pčelarima subvencionisati kupovinu šećera za jesenju prihranu pčela, saopštio je Savez pčelarskih organizacija (SPOS).\nU pčelarstvu je šećer namenjen pčelama, a ne ljudima, međutim, za pčelare ne važi povoljnija cena, jer je ista namenjen samo za građane a ne i za industriju. Takođe, kupovina po ceni od 89,99 dinara je ograničena na 3 kilograma. Stoga, pčelari na veliko mogu da kupe šećer samo po redovnoj ceni (trenutno 125-130 dinara za kilogram).\nNakon intezivinih razgovora predsednika SPOS-a sa potpredsednikom Vlade i ministrom poljoprivrede, nađeno je održivo rešenje – da se pčelarima omogući da kupuju šećer na veliko po ceni od 89,99 dinara sa PDV-om. Praktično, država je odlučila da subvencioniše kupovinu šećera pčelarima i to 35 dinara po kilogramu.\nIz SPOS-a navode da su njihovi predstavnici već kontaktirali mnoge firme kako bi se obezbedile dovoljne količine šećera za pčelare, a ujedno pozivaju pčelare da se učlane u SPOS, jer samo zajedno mogu da se izbore i sa ovakvim situacijama.\nPROČITAJTE I... IPARD sredstva za traktore do kraja godine\nPrethodni tekstHranljivi elementi i njihove uloge u biljnoj proizvodnji\nSledeći tekstSprečite sivu trulež vinove loze na vreme


Kina : SAD su jedina zemlja koja još poseduje hemijsko oružje - Ekonomske Vesti\nFarmacija Kina USA\nKina : SAD su jedina zemlja koja još poseduje hemijsko oružje\nKinesko ministarstvo inostranih poslova u četvrtak je saopštilo da je medjunarodna zajednica izrazila ozbiljnu zabrinutost zbog američkih vojno-bioloskih aktivnosti i da je odbacivanje toga kao „fake news“ neodgovorno ponašanje SAD.\nKako je preneo Global Times, portparol Ministarstva inostranih poslova Kine Zhao Lijian je rekao da medjunarodna zajednica pojma nema sta se dešava u američkoj laboratoriji Fort Detrick niti u 336 bioloških laboratorija koje SAD imaju u inostranstvu.\n„Mi pozivamo sve strane da osiguraju sigurnost bioloških laboratorija u Ukrajini u sadašnjim okolnostima u interesu naroda Ukrajine i regiona“, rekao je Zhao.\n„Iako su potpisnica Konvencije o hemijskom oružju, SAD ostaju jedina država na svetu koja još poseduje hemijsko oružje. SAD su dva puta produžile krajnji rok u kome je trebalo da unište sve svoje zalihe hemijskog oružja, uprkos zahtevima medjunarodne zajednice “ rekao je Zhao i podvukao da svi podaci o američkim vojno – biološkim aktivnostima koje je naveo potiču od samih SAD.\nZhao je pozvao SAD da daju puno objašnjenje svojih vojno – bioloških aktivnosti kod kuće i u svetu, da dozvole njihovu multilateralnu inspekciju i završe uništavanje svojih zaliha hemijskog oružja.\nGlobal Times se poziva na Asocijacuju za kontrolu oružja i tvrdi da je obaveza SAD da do septembra 2023.godine unište sve svoje prijavljene zalihe hemijskog oružja , a da sa stanjem maja 2021.godine, SAD još nisu uništile ni deo svojih zaliha hemijskog oružja Kategorija I.\n← Pentagon : SAD nemaju biološke laboratorije u Ukrajini\nRusija zatražila sednicu Saveta bezbednosti o američkim laboratorijama u Ukrajini →


SIEMENS koristi 3D štampu kao stratešku prednost - 3D Republika\nHome Blog SIEMENS koristi 3D štampu kao stratešku prednost\nStiven Bejker je šef odseka za istraživanje i razvoj u kompaniji SIEMENS (Siemens Rail Automation). Prema njemu, upotrebom 3D štampe uspeli su da proizvodnju prototipa skrate sa 12 – 16 nedelja na samo 1 – 2 nedelje.\n„Tako smo stigli od 3D CAD modela, preko 3D štampane komponente do finalne metalne komponente bez da smo prolazili kroz regularne procese proizvodnje.“ Stiven je dodao: „Ovo nam je omogućilo da umanjimo vreme potrebno da od faze modela stignemo do faze finalne komponente na 1 – 2 nedelje, u poređenju s tim bi nam normalno trebalo negde između 12 i 16 nedelja.“\nOni su uzeli 3D komponentu odštampanu s PLA materijalom i prebacili u voštanu formu. Zatim, formu su umočili u keramički rastvor i ostavili da očvrsne. PLA je odličan materijal za ovu fazu, jer se prilikom pečenja keramike potpuno istopi. Rezultat toga je nastanak šupljine u koju može direktno da se lije čelik.\nDžimi Mekdajer je šef transporta i proizvoda za azijsko pacifički region. On navodi da kompanija Siemens prestaje da posmatra samo proizvodnju u okviru fabrike. Ona se okreće ka sagledavanju čitavog lanca vrednosti. Pri tome, 3D štampa im omogućava da uključuju svoje klijente ranije u proces dizajniranja proizvoda. Ovo je i strateška prednost kompanije jer ovime uspeva da ubrza plasiranje proizvoda na tržište.


U nedelju peti "Kolubarski marš" u Lazarevcu i Lajkovcu | GEM info\nU nedelju peti “Kolubarski marš” u Lazarevcu i Lajkovcu\n5. decembra 2018. 6. decembra 2018. Redakcija 0 Comments\nU čast 104. godišnjice Kolubarske bitke udruženje građana ”Srpski svetionik” organizuje u nedelju devetog decembra peti ”Кolubarski marš”. Početna tačka je Vrače brdo, zatim Manastir Ćelije, pa brdo Čovka, zatim centar Lazarevca gde je u kripti Hrama crkve Svetog Dimitrija planiran istorijski čas, a završetak marša je na brdu Kremenica. Događaj je podržala Turistička organizacija opštine Lazarevac.\nSa ciljem da sačuva sećanje na žrtvu srpskih vojnika u Prvom svetskom ratu, udruženje građana ”Srpski svetionik” po peti put organizuje ”Kolubarski marš” u čast junaka koji su zadivili čitav svet, jer Кolubarska bitka je jedinstven primer vojske kojoj je predviđen potpuni slom, a koja prelazi u kontranapad i ubedljivu pobedu. Organizator je obezbedio prevoz iz nekoliko gradova, a očekuje se oko 150 učesnika.\nMilan Čučković, predsednik udruženja građana “Srpski svetionik”\nUkupna maršuta ove godine biće 21 km pešačenja, slično kao i prošle godine. Marš se održava pod sloganom ”Ko sme taj i može! Ko ne zna za strah taj ide napred”. To su često citirane reči čuvenog vojskovođe i heroja Velikog rata Živojina Mišića.\nŠeruj post "U nedelju peti “Kolubarski marš” u Lazarevcu i Lajkovcu"\n← Kako je poljoprivrednik iz Dragojevca rešio problem prodaje na pijaci u Barajevu\nOdržana 30. sednica Skupštine opštine Petrovac na Mlavi →


Vesti - Sastanak Mreže lokalnih mehanizama za rodnu ravnopravnost SKGO - Vesti detaljno\nSastanak Mreže lokalnih mehanizama za rodnu ravnopravnost\nSastanak Mreže lokalnih mehanizama za rodnu ravnopravnost održan je u Beogradu 22. novembra 2018. godine, u organizaciji Stalne konferencije gradova i opština i uz finansijsku podršku Vlade Švedske kroz Program "Podrška lokalnim samoupravama u Srbiji na putu ka EU - Druga faza".\nFokus sastanka bio je na temi rodno odgovornog budžetiranja, kao i uloge lokalnih mehanizama u procesu uvođenja ROBa u sistem javnih finansija. Zakon o budžetskom sistemu predviđa snažnu participaciju institucionalnih mehanizama za rodnu ravnopravnost, a sve u skladu sa rokom da do 2020. godine bude potpuno uvedena obaveza rodno odgovornog budžetiranja za sve nivoe vlasti, a time i za lokalnu samoupravu.\nU okviru ovog dela, predstavljeno je iskustvo rada u opštini Bečej u oblasti rodne ravnopravnosti, gde je izrađen lokalni akcioni plan za poboljšanje položaja žena kao i proces uvođenja rodno odgovornog budžeta. Predstavljeni su i dostignuti rezultati, a osim toga objašnjeno je kako je izgledao ovaj zahtevni i novootvoreni proces, kao i šta su bili ključni izazovi i prepreke.\nNa skupu je bilo reči i o nalazima istraživanja koje je sprovela institucija Zaštitnika građana - predstavljeno je gde su to trenutno naši mehanizmi, koje su im jake strane, a na čemu je potrebno dalje raditi kako bismo ih dodatno osnažili.\nTakođe, predstavili smo šta je u planu rada SKGO u narednom periodu u okviru programa koji se bavi inkluzijom Roma. U pripremi je grant šema, a lokalni mehnaizmi neretko su i oni koji bave inkluzijom ili u najmanju ruku sa njima blisko sarađuju.


Niška pivara ponovo u stečaju - juGmedia\nNIŠ – Samo mesec dana nakon okončanja privatizacije, pivara u Nišu ponovo ide u stečaj, saopštio je danas sada već bivši direktor ove firme Nikola Karanović.\nKranović je na konferenciji za medije održanoj u fabričkom krugu istakao da je „Niška pivara“ dobila Rešenje Privrednog suda u Nišu kojim se novom vlasniku pivare, firmi „Grupa kapitalni projekti“ zabranjuje bilo kakvo korišćenje imovine, a celokupna imovina vraća u stečaj i poverava na čuvanje stečajnom upravniku.\nOn je istakao da je Rešenje o određivanju privremene mere zabrane korišćenja imovine, posledica tužbe koju je kompanija „Lus investment“ podnela sudu, a kojom se traži poništenje kupopodajnog ugovora, zbog navodnih propusta u postupku prodaje pivare.\n„U ovom rešenju i tužbi „Niška pivara“ ni jednim slovom nije optužbena ni za jedan postupak protiv zakona. Jesu ostali organi u stečajnom postupku, a jedino mi trpimo posledice“, rekao je Karanović.\nKako je naglasio Karanović šteta koja je „Niškoj pivari“ naneta Rešenjem o zabrani raspolaganja kupljenom imovinom je nemerljiva.\n„Danas smo otkazali sve ugovore sa dobavljačima opreme, a svih 25 radnika ostaje bez posla. Planirali smo da decembra ponovo pokrenemo proizvodnju piva i da uposlimo još 101 radnika, ali svi ti planovi sada padaju u vodu“, istakao je Karanović.\nPredstavnik firme „Grupa kapitalni projekti“ Dian Stefanov izjavio je da je veoma iznenađen Rešenjem Privrednog suda, ali da neće odustati od namere da pokrene proizvodnju piva u Nišu.\n„Mi smo upotpunosti ispoštovali zakonsku proceduru i sve što je od nas traženo u postkupku prodaje pivare. Naše namer su ozbiljne o čemu svedoči i podatak da smo do sada u obnovu proizvodnih hala uložili oko 400.000 evra“, kazao je Stefanov.\nRadnik pivare Miljan Damnjančević rekao je da se zaposleni neće tek tako pomiriti sa odlukom Privrednog suda i najavio proteste ispred suda predstojećeg ponedeljka.\nOn je istakao da su zaposleni očajni što se agonija pivare koja je trajala unazad pune tri godine, nastavlja.\nPosle osam neuspšenih licitacija, pivara je prodata krajem jula firmi „Grupa kapitalni projekti“ za 1.084.000 evra, a kompanija „Lus investment“ je tužbu sudu pokrenula uz obrazloženje da je njena ponuda za kupovinu bila povoljnija.\n„Zlatokosa“ otvara sezonu u Pozorištu lutaka\nVRANJE - Policija u Vranju podnela je krivičnu prijavu Višem javnom tužilaštvu protiv šest osoba zbog sumnje da su neovlašćeno organizovali…\nBazen u Grdelici još neupotrebljiv\nLESKOVAC /GRDELICA - Bazen olimpijskih razmera u Grdelici ne radi. Zvanično - nije vlasništvo mesne zajednice i grada, nezvanično, zato što je za…


NAPREDNJAČKA DIKTATURA: Novinar dobio prijavu zbog praćenja protesta! - Naša Borba\nNAPREDNJAČKA DIKTATURA: Novinar dobio prijavu zbog praćenja protesta!\nMarko Šoškić, novinar iz Leskovca, dobio je prekršajni nalog u kojem se navodi da je 11. decembra prošle godine u centru Leskovca ometao bezbednost i učestvovao u protestu, a on je zapravo za lokalni portal Rešetka pratio događaj.\nŠoškić je neprijatno iznenađen ovim nalogom, a glavni i odgovorni urednik portala Rešetka Dragan Marinković kaže da je ovo ne samo pritisak na slobodu novinara i medija, već i primer samovolje lokalnih vlastodržaca.\n– Ovo je vređanje inteligencije srpskog naroda, jer Šoškiću niko na licu mesta nije tražio lična dokumenta, niti ga legitimisao, a onda ga je neko okom-skokom identifikovao kao protestanta. Obeležavali su sve, čak eto i novinare kao tačkice i mete i onad im pišu nezakonite prijave – kaže Marinković.\nDodaje da je pozvao portarola PU Leskovac, pitao je zašto je novinaru napisan nalog i podsetio da je i predsednik Ssrbije Aleksandar Vučić rekao da se novinarima neće pisati ti nalozi. Marko Šoškić i Dragan Marinković FOTO: Direktno.rs\n– Usledio je odgovor koji me je prenerazio, jer mi je portparolka rekla da „svuda u Srbiji svima pišu“! Dodala je da kada dođe poziv iz Prekršajnog suda tamo odnese novinarsku legitimaciju i da će tako sve da se završi. Nisam mogao da verujem šta čujem, od zvaničnog lica – naglasio je Marinković.\nObjašnjava da su i Šoškić i on tog dana pratili proteste, Marinković na takozvanoj Vlasotinačkoj petlji, a Šoškić u centru grada i da će uvek, kao i dosad, bez obzira na pritiske, koje trpe lokalni mediji, i dalje izveštavati o svemu, a ne samo o događajima koje vlast predstavlja kao vesti koje su vredne pažnje.\nPrethodni tekstZORANA MIHAJLOVIĆ: Raseljavamo sela koja smetaju stranim investitorima!\nSledeći tekstSRĐAN ĐOKOVIĆ: Novak je iz herojske zemlje, simbol i vođa slobodnog sveta, sveta siromašnih i potlačenih naroda!


Međunarodni rezidualni mehanizam za krivične sudove u Hagu izrekao je danas Radovanu Karadžiću drugostepenu presudu kojom ga je osudio na kaznu doživotnog zatvora\nU zgradi Međunarodnog rezidualnog mehanizma za krivične sudove u Hagu prvi predsjednik Republike Srpske i ratni zločinac Radovan Karadžić osuđen je na doživotni zatvor.\nČlan Predsjedništva Bosne i Hercegovine Šefik Džaferović obratio se javnosti nakon izricanja doživotne kazne zatvora ratnom zločincu Radovanu Karadžiću.\nTrifunovićev pokret pozdravio presudu Karadžiću: Nema opravdanja da se brane najgori pojedinci\nPokret slobodnih građana, čiji je lider glumac Sergej Trifunović, pozdravio je danas presudu Žalbenog vijeća MRMKS-a kojom je Radovan Karadžić osuđen na doživotnu kaznu zatvora.\nNakon što je ratni zločinac i bivši predsjednik Republike Srpske Radovan Karadžić danas osuđen pred Žalbenim vijećem MRMKS-a na doživotnu kaznu zatvora, postavilo se pitanje gdje će on služiti kaznu zatvora.\nĐokićev vozač dobio koncesiju za gradnju elektrane, firma registrovana u Brčkom, a poslije preseljena u Obudovac\nNisam upoznat niti želim da znam kakvi su poslovni planovi i aktivnosti mog vozača, komentar je ministra energetike Petra Đokića nakon što se saznalo da je firma njegovog vozača dobila koncesiju za gradnju male hidroelektrane vrijedne tri miliona KM.\nU Brčkom održana promocija romana "Njena strana nezavršene priče" Dženane Hasić Čamo\nPovodom proslave Dana Distrikta u organizaciji Književnog kluba „Pablo Neruda“ Brčko sinoć je u foajeu Doma kulture promovisan roman “Njena strana nezavršene priče”, autorice Dženane Hasić Čamo, Brčanke koja živi u Orašju.


Jedno od zasjedanja parlamenta VE\nU Strazburu se od 11. do 15. aprila održava proljetno zasjedanje Parlamenta Vijeća Evrope bez delegacije BiH, zbog toga što nije konstituisana vlast, nije izabrana nova delegacija, a staroj je istekao mandat.\nTako se potvrdilo ono na što, prije svega, međunarodni zvaničnici upozoravaju: BiH samu sebe kažnjava i odriče se svog zakonitog mjesta u evropskim institucijama.\nVijeće Evrope je najstarija evropska institucija i okuplja zemlje starog kontineta, što približno čini oko 800 miliona stanovnika. Član jedino nije Bjelorusija, kojoj je učešće zabranjeno zbog nepoštivanja ljudskih prava.\nBiH se sama isključila, za sada, iz proljetnog zasjedanja, ali njeno učešće može biti pod znakom pitanja sve do početka naredne godine.\nIntegracija BiH u EU je istorijski projekat\nMilica Marković, član bivše delegacije u Vijeću Evrope, ipak izražava nadu da će se Bosni i Hercegovini, po ko zna koji put, „progledati kroz prste“.\n„Nova delegacija će po nekim informacijama moći da startuje tek od januara iduće godine, ali ja mislim sve dok BiH nije suspendovana kao članica iz Vijeća Evrope, da će moći da podnese zahtjev i da traži da se verifikuje nova delegacija, tako da ja očekujem da će nova delegacija ipak moći da krene sa radom od juna, dakle na ljetnjem zasjedanju Vijeća Evrope“, kaže Marković.\nMože se reći da je BiH za sada dobro prošla, jer dugoročno njen status u Vijeću Evrope određuje provođenje presude Evropskog suda za ljudska prava u slučaju Sejdić - Finci. Zbog ignorisanja ove obaveze, BiH bi mogla biti isključena iz Vijeća Evrope, a „opasnost“ se nadvila i nad Sporazum o stabilizaciji i pridruživanju.\nDervo Sejdić, koji je podnio i drugu tužbu protiv BiH Evropskom sudu za ljudska prava, kaže kako nije riječ o suspenziji delegacije iz tehničkih razloga, odnosno zbog njenog neimenovanja.\n„Neuspostavljanje vlasti u BiH šest mjeseci nakon izbora to meni više nije tehnički problem. To je problem političke volje u BiH. Da to nije nešto najgore što se možće desiti Bosni i Hercegovini, i to je tačno, jer vrlo lako se može desiti da BiH bude isključena, da Bosni i Hercegovini bude suspendovan ugovor o priključivanju i saradnji“, ocjenjuje Sejdić.\n"Ostavljeni smo od vlasti"\nRok za izbor nove delegacije bio je 3. april 2011., na šta je posebno upozorio predsjednik Parlamentarne skupštine Vijeća Evrope Mevlut Čavušoglu, za vrijeme nedavne posjete BiH.\nMevlut Čavušoglu u Sarajevu, mart 2011.\n„Bez ikakvih sankcija koje su prema vama poduzete, vaša zemlja već izvjesno vrijeme sama sebe izoluje. Ja sam spomenuo da BiH nema svoje predstavnike u ključnim tijelima Vijeća Evrope. Time ona ne učestvuje u radu tih tijela, a niti im daje doprinos. Vi trenutno nemate delegacije u Parlamentarnoj skupštini Vijeća Evrope, čime ste isključeni iz njenog rada. Ova situacija je za nas neprihvatljiva. Od 2006. Godine, kako ja ovdje dolazim, zapravo nema nikakvog stvarnog napretka, nema nikakvih promjena. Zemlja se kontinuirano nalazi u pat poziciji. Građani se trenutno nalaze u situaciji da su taoci onoga što se u zemlji dešava, a mi to smatramo neprihvatljivim“, poručuje Čavušoglu.\nDervo Sejdić također ističe da međunarodna zajednica ne treba kažnjavati građane i predlaže.\n„Kaznite političare i političke opcije, partije. Njima blokirajte i hodanje po Evropi i žiro račune ako se zaista želi pomoći da BiH prije svega napreduje na putu prema Evropi, a onda i da provede presudu na valjan način“, rekao je Sejdić.\nPosljedice koje BiH može imati zbog neispunjavanja preuzetih obaveza su višestruke, naglašava Alma Čolo, član bh. delegacije u prethodnom mandatu, ali osnovna je srozavanje ugleda zemlje.\n„Ukoliko ne izvršavamo svoje obaveze, znači mi ne poštujemo statut Vijeća Evrope i samim tim pada i ugled države, jer država ne poštuje svoje međunarodne obaveze“, kazao je Čolo.\nSamoizolacija iz regionalne saradnje\nProfesor sarajevskog Univerziteta Zarije Seizović pak smatra da je BiH svoj ugled u dobroj mjeri već izgubila.\n„Neozbiljnost s kojom se pristupilo kako se kaže implementaciji, a pravilno je reći izvršenju presude Evropskog suda za ljudska prava u predmetu Sejdić i Finci, je skandalozna. U zemlji u kojoj je ustavno-pravni okvir takav da je Evropski sud za ljudska prava rekao da se radi o institucionalnoj diskriminaciji ništa nije učinjeno da se to stanje promijeni. Za svaku drugu zemlju bito vjerovatno bila velika i teška sramota i učinilo bi se sve da se takva siatucija promijeni. Međutim, u zemlji u kojoj njena polovina nema nikakav spram njene zastave, himne i grba, ma kakvi oni bili, ni to nije iznenađujuća situacija. Mislim da smo vrlo bizarna tvorevina u kojoj polovina uopšte nije zainteresirana za njenu bilo kakvu budućnost, pa ni njenu budućnost u nekim evropskim integracionim procesima, iako je deklarativno za to“, kazao je Seizović.\nNa pitanje mogu li oni pokrenuti svoje političare na odgovorniji odnos, građani kažu:\n„Vjerovatno čekamo neko rješenje od nekog. Ljudi vole da čekaju.“\n„Malo su već umorni ljudi od svega.“\n„Obični građani uopšte nemaju puno uticaja. Mislim da bi se političke stranke i vlast trebale više prema njima okrenuti, ali oni nisu uopšte zainteresirani.“\n„Ostavljeni smo od vlasti, od strane države. Stalno nešto obećavaju, ali ništa od toga.“


Ovaj projekat je realiziran uz tehničku podršku USAID projekta 'Diaspora Invest' u okviru aktivnosti potpore prenosu znanja i pokretanja investicija bosanskohercegovačke dijaspore\n“Odlučili smo prenijeti znanje iz inostranstva u domovinu te pomoći iskorištavanje potencijala koje solarna energija ima za BiH. Početkom 2020. okupili smo tim koji se specijalizirao za servis i izgradnju solarnih fotonaponskih elektrana i tako je krenula naša priča“, prepričava Ekrem.\n“Projektovanje, servis i izgradnju solarnih fotonaponskih elektrana u Bosni i Hercegovini su nekako još uvijek na začetku, ali mi smo ponosni na 100 MW izgrađenih postrojenja širom Evrope, te umjesto da pričamo priču o potencijalu, mi govorimo o onome što je već postignuto. Odlučili smo se i za pokretanje platforme Solarno.net putem koje želimo podijeliti informacije o svim prednostima solarne energije i razvoja ovog sektora“, dodaje Ekrem.\nPored činjenice da EMT Solar gradisolarne elektrane visoke kvalitete i durabilnosti po najvišim EU standardima građenja, kompanija je trenutno u fazi izgradnje solarne elektrane na teritoriji Goražda gdje je isporučena specijalna podesiva čelična konstrukcija – prva ovog tipa u Bosni i Hercegovini. Investitor je postavio projektni zadatak izgradnje sezonski podesive konstrukcije u ekstremnim uvjetima.\n“Posebnost ove konstrukcije je ta što zadovoljava ekstremne uslove pogona na lokaciji koja se nalazi na blizu 1.200 metara nadmorske visine, zadržavajući funkcionalnost sezonskog podešavanja. Ova konstrukcija je rezultat domaće proizvodnje i rađena je na najmodernijim mašinama od europskog primarnog čelika u postrojenju ‘Ferretto’ u Tešnju“, napominje Ekrem.\n#izdvojeno#usaid#solarna energija#scc#Diaspora Invest#u fokusu


Polovni Opel kamioni sa otvorenim sandukom oglasi za prodaju - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa otvorenim sandukom > Opel\nPolovna Opel kamioni sa otvorenim sandukom na prodaju\nOvo su rezultati pretrage polovnih Opel kamioni sa otvorenim sandukom mašina koje su za prodaju. Opel kamioni sa otvorenim sandukom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Opel kamioni sa otvorenim sandukom u Brend sekciji.\nOpel MovanoSnaga motora: 150, Mjenjač: Manual, Bruto težina: 3500, Boja: Hvid\nOvde je kompletna lista polovnih Opel kamioni sa otvorenim sandukom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Opel kamioni sa otvorenim sandukom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Opel kamioni sa otvorenim sandukom koje Vas interesuju.


Prekvalifikacija za IT | BusinessAcademy\nPrekvalifikacija za IT: Savladajte veštine najtraženijih IT profesija\nPoznato je da je potreba za stručnjacima iz IT sektora veoma velika na inostranim tržištima. Međutim, da li ste znali da potraga za stručnjacima nikako ne zaostaje ni u Srbiji, pa je samim tim i prekvalifikacija za IT sektor sve popularnija? Našoj zemlji trenutno nedostaje veliki broj stručnjaka iz oblasti informacionih tehnologija, što potvrđuju podaci Ministarstva telekomunikacija iz prošle godine. Oni govore da je Srbiji potrebno 30.000 IT stručnjaka, a najviše se traže softverski eksperti. Ukoliko želite da budete softverski stručnjak, za početak je neophodno da poznajete Java script programski jezik, jer je on najzastupljeniji programski jezik koji se koristi za razvoj i izgradnju velikog broja aplikacionih softvera.\nNaime, Srbiji su hitno potrebni stručnjaci kako bi na godišnjem nivou uspela da ostvari zaradu od dve milijarde evra od izvoza IT proizvoda. Kako je reč o profitabilnom biznisu, u kratkom vremenskom roku IT sektor je postao jedna od vodećih privrednih grana. To je, kako navodi državna sekretarka, prilika da Srbija ostvari ubrzani ekonomski oporavak.\nUkoliko pogledate ponudu poslova iz IT struke, biće vam jasno da je izbor zaista veliki. Specijalizovane oglase iz oblasti industrije informacionih tehnologija koji se trenutno nalaze na servisu HelloWorld.rs postavilo je skoro 1.500 kompanija, što je veliki podsticaj za polaznike IT kurseva.\nI to nije jedini pokazatelj ekspanzije digitalizacije. Najrealniji pokazatelj je situacija sa virusom COVID-19, u kojoj je ogromnom broju ljudi ugroženo radno mesto, što nije slučaj sa IT sektorom. To pokazuje i istraživanje koje je sprovedeno među kompanijama u aprilu 2020. godine, a koje su organizovali sajtovi Hello World i Poslovi Infostud. Rezultati govore da preko 70% ispitanika nije pauziralo razvoj novih proizvoda, a što je još interesantnije, 90% kompanija nije otpustilo nijednog radnika!\nNažalost, istina je da su mnoga preduzeća smanjila plate radnicima kako bi se izbegli otkazi. Međutim, čak ni to nije slučaj sa IT sektorom. Kao što je prethodno istraživanje pokazalo, čak 80% firmi nije smanjilo plate svojim stručnjacima. Iz ovoga možemo da zaključimo da je posao u it sektoru jedno od najboljih rešenja za one koji žele stabilan posao.\nNa osnovu informacija iz sprovedenih istraživanja, postavlja se pitanje kako povećati taj broj eksperata u Srbiji. Odgovor je jasan – prekvalifikacija za IT poslove. Kako navodi državna sekretarka, formalno i neformalno obrazovanje predstavljaju ključan faktor za razvoj ovog sektora. Iz tog razloga se aktivnije krenulo u promovisanje IT-ja, ali i dalje ne postoji adekvatan odgovor za gorepomenuto pitanje. Šta je u stvari potrebno uraditi kako bi se neko prekvalifikovao za određenu IT profesiju?\nKako se odvija proces prekvalifikacije za IT?\nNajbolji način za prekvalifikaciju, ukoliko se odlučite na takav korak, jeste odabir obuke koja nudi i zadatak konkretnog projekta. Možda vam prekvalifikacija za stručnjaka informacionih tehnologija zvuči kao mukotrpan i dugotrajan proces, ali ako vaše opredeljenje bude škola sa mogućnošću učenja na daljinu, najverovatnije da su upravo obuke i kursevi najbolji put do novog posla.\nInformacione tehnologije mogu se raščlaniti na tri grane – kreiranje softvera, razvoj biznisa i kreativno poslovanje. Dobro je znati da neophodne veštine za pomenute kategorije možete steći školovanjem u našoj zemlji. Ako vas privlači rad u nekoj savremenoj kompaniji, potrebno je da naučite IT osnove.\nPrekvalifikacija za IT stručnjaka\nKako biste realizovali ideju za poslovni projekat i bili sigurni da ćete dostići pun potencijal, bilo bi dobro da uložite vreme u neophodna znanja. To je naročito važno ukoliko je reč o projektu koji se bavi informacionim tehnologijama ili izradom internet prodavnice. IT projekat zahteva određena znanja bez kojih je nemoguće uspeti. Za početak može biti dovoljno da naučite osnove python i php programskog jezika. Php je konkretno namenjen za web i programiranje weba na serverskoj strani, dok python sa druge strane pored svoje široke primene može vam poslužiti da kreirate određeni tool za svoju internet prodavnicu.\nČak i da ste rođeni lider, nećete uspeti da efikasno vodite modernu IT firmu ako ne razumete pojedinosti procesa rada i potrebe IT stručnjaka. Zato je prekvalifikacija za IT važan korak koji omogućava povezivanje menadžerskih veština i poznavanja specifičnosti modernih tehnologija.\nPoznavanje informacionih tehnologija pomoći će vam da osmislite i razvijete novi softver i hardver, dok će znanja iz sveta biznisa omogućiti da takav proizvod bude uspešno plasiran na tržištu. Na ovaj način ćete u svakom trenutku znati stanje projekta i šta je sve potrebno da se uradi kako bi se osigurao uspeh.\nDobar primer uspešnog uklapanja IT sveta i znanja iz biznisa svakako je kompanija Microsoft. To je savršen primer IT kompanije koja efikasno posluje i ostvaruje zavidan profit. To je samo jedan od mnogih primera gde je poznavanje poslovnih veština od ključne važnosti za uspeh visokotehnološkog biznisa.\nPrekvalifikacija za IT menadžera\nAko nemate sklonosti ka programerskom delu poslova, ne brinite se. Nisu svi u IT-ju zaposleni kao programeri. Svaki ozbiljni web projekat zahteva IT menadžera, a on je potreban i programerskim timovima, firmama i raznim odsecima. Ukoliko ne postoji želja za tehničkim delom posla, kod nas postoje programi koji će vas obrazovati za IT preduzetnika ili menadžera, a oni su veoma traženi u IT sektoru.\nSteknite znanja i veštine za to kako zaraditi na internetu putem biznisa u oblasti informacionih tehnologija ili kako pokrenuti svoj projekat i voditi programersku firmu.\nKao treća opcija, koja može biti zanimljiva svima koji svojom kreativnošću žele da privuku i zadrže kupce sa tržišta ili onima koji bi da primenjuju marketinške metode u poslovanju, nameće se prekvalifikacija za posao u marketing menadžmentu ili menadžmentu prodaje.\nOba ova popularna programa predstavljaju sertifikovane obrazovne programe u trajanju od godinu dana. Polaznici će biti u mogućnosti da na realnim projektima primene profesionalne zahteve dinamičnog poslovnog tržišta IT sveta.\nProdajni menadžment beleži ogroman skok u proizvodnji video-igrica na domaćem tržištu – dobar primer je gigant „Nordeus”. Reč je o „projektu” koji je uspeo da dođe do liderske pozicije na tržištu video-igara zahvaljujući prodajnom mendžmentu, koji je uspešno i efikasno organizovao ceo proces i upravljao njime.\nNajvažnije pitanje koje treba da postavite sebi pre nego se odlučite za program prekvalifikacije jeste zašto želite da krenete ovim putem. Prekvalifikacijom za IT stručnjaka vaše poslovne i životne navike mogu se lako promeniti, ali kako biste znali da li je to ispravan put za vas, morate sebi postaviti pitanje zašto želite da se prekvalifikujete. Ovo pitanje se smatra bitnim jer vas dovodi do pravih motiva. Da li zapošljavanje u IT sektoru ispunjava vaše želje i ambicije?\nAko bezuspešno tragate za poslom, a želite da imate dobru platu sa što manje muke, u tom slučaju se kao dobro rešenje nameće posao menadžera ljudskih resursa. Potražnja koja se javlja predstavlja konstantu na tržištu, a broj projekata se širi. Ukoliko se izvornim zanimanjem niste bavili duže vreme, verovatno bi obuka za drugo zanimanje na Biznis akademiji bila dobro rešenje. Time biste ostvarili cilj, a to je dobar posao.\nUkoliko vam je cilj visoka zarada i želite da brzo dođete do posla koji vam to pruža, onda je obuka za menadžera projekta rešenje koje tražite. Stručnjaci u ovoj oblasti mogu se pohvaliti odličnom zaradom. Kada je u pitanju prekvalifikacija za moderno i savremeno zanimanje, postoje i lični izbori koji mogu uticati na odluku od koje kasnije možete imati profit.\nNa primer, ukoliko se ukazala prilika da učestvujete u procesu izgradnje web stranice za kompaniju koju predstavljate, obuka za poslovnu administraciju može biti isplativa. Ako je vaš zadatak da održite stabilan rad kompanije i poslovnih prilika, a pritom je sve fluidno, onda će vam odsek za poslovnu administraciju pružiti veštine i znanja koji će omogućiti da budete desna ruka vlasnika.\nAko znate kojim poslom želite da se bavite, a od toga vas deli samo stručna prekvalifikacija, onda je mnogo lakše, jer su vaše želje jasne. Ovde bi, takođe, trebalo da napravite granicu između svojih želja i potreba tržišta. Na primer, ukoliko vas privlače međunarodni poslovi i imate na umu da postanete lider na internacionalnom tržištu, onda se osposobite i za Google reklame i e-mail marketing.\nVeoma su povezani, a time ćete sebi podići cenu na tržištu gde god da se pojavite. Neće biti firme koja vas neće uzeti u obzir kao partnera i koja neće hteti da ulaže u vaše projekte. Uskladite sve svoje želje i mogućnosti sa zahtevima tržišta i razmišljajte o opstanku na duže staze – time ste sebi već obezbedili put lidera na tržištu.\nAko su vaša zanimanja podeljena i imate višak kreativnih ideja, odluka o prekvalifikaciji je upravo taj korak koji vas deli od pravog puta za vas, a onda sledi još jedan bitan korak – upisivanje kvalitetne škole biznisa. Zbog toga duboko zavirite u sebe i pronađite oblast koja vas inspiriše, a zatim istražite poslove koji vam se pružaju i započnite adekvatnu i sertifikvanu obuku. Vaša prava odluka o prekvalifikaciji doneće vam neke od najtraženijih veština na globalnom nivou. A onda ćete vi birati mesto rada i razumećete kako se zarađuje novac.


Čestitka IGK povodom 20. godišnjice rada KBSA | Institut za istraživanje genocida Kanada (IGK)\nČestitka IGK povodom 20. godišnjice rada KBSA\nPovodom 20 godina uspješnog rada Kongresa Bošnjaka Sjeverne Amerike (KBSA)\nTačno prije 20 godina rođen je KBSA sa osnovnom misijom da artikulira i predstavlja bošnjačke interese, te promovira pozitivne aspekte bošnjačkog kulturnog, historijskog, nacionalnog, jezičkog i duhovnog naslijeđa u američkom Melting potu i kanadskom Kulturnom mozaiku. Neodvojivi dio te misije je i kontinuirana aktivnost KBSA na jačanju demokratske, jedinstvene, suverene, nezavisne države Bosne i Hercegovine sa posebnom aktivnosti na kontinuiranoj promociji najboljih bosanskohercegovačkih državnih i društvenih vrijednosti u SAD i Kanadi. I treći veoma bitan sastavni dio misije KBSA je kontinuirana borba za istinu o agresiji i genocidu u Bosni i Hercegovini i pravdi za žrtve tih strašnih zločina.\nZa 20 godina svoga rada KBSA je pokazao i dokazao da se Bošnjaci Sjeverne Amerike mogu i trebaju nacionalno organizovati i tako institucionalno odredeti svoje nacionalne potrebe i ciljve u američkom Melting Potu i kanadskom Kulturnom Mozaiku. Aktivnostima KBSA, sjevernoamerički Bošnjaci su se predstavili na jednom od najrazvijenijih prostora u svijetu sa svim svojim nacionalnim odrednicama kao dio savremenog, evropskog naroda, što je doprinijelo da se uklone mnoge predrasude koje prate Bošnjake u i van matične domovine. KBSA je doprinio da Bošnjaci ne samo u Sjevernoj Americi, već i šire odrede svoja nacionalna prava i potrebe, vezujući svoju nacionalnu egzistenciju za državu Bosnu i Hercegovinu. KBSA je svojim djelovanjem omogućio i direktno učestvovao u osnivanju mnogih danas bitnih bošnjačkih i bosanskih organizacija i zajednica u Sjevernoj Americi.\nSvim članovima i simpatizerima KBSA najiskrenije čestitam veliki jubilej – 20 godina uspješnog rada sa željom da se misija KBSA ne samo nastavi, već i da se u usavrši u skladu sa savremenim nacionalnim potrebama američkih i kanadskih Bošnjaka, posebno u domenu jačanja saradnje američkih i kanadskih Bošnjaka sa političkim, akademskim, kulturnim i sportskim američkim i kanadskim subjektima. Misiju KBSA treba prilagoditi da u dogledno vrijeme američki i kanadski Bošnjaci imaju svoje predstavnike u američkim i kanadskim zakonodavnim, izvršnim i sudskim organima.\n← Izazovi promjena u Bosni i Hercegovini\nOnaj ko veliča četnički pokret i negira genocid u Srebrenici ne može biti nosilac demokratskih promjena →


VUČIĆ O RAZBIJANJU SNS PROZORA: Da im je neko lupio dva šamara, organizovali bi proteste STOP krvavim šamarima! - Naša Borba\nVUČIĆ O RAZBIJANJU SNS PROZORA: Da im je neko lupio dva šamara, organizovali bi proteste STOP krvavim šamarima!\nPredsednik Srbije Aleksandar Vučić ocenio je kao „bedno licemerje“ kada dvojica, kako je rekao, „nervoznih tajkuna pravdaju i finansiraju divljaštvo“.Foto: Beta (Amir Hamzagić)On je poručio da je „Srbija pravna država“ i da će „za protivpravno delovanje svako dobiti zaslužene kazne“.\nVučić je to rekao odgovarajući na pitanje da prokomentariše saopštenje studenata koji su razbili prozore na prostorijama SNS u Novom Sadu i kako vidi njihove navode da je u pitanju akt demokratije kako se ne bi ponovile greške iz prošlosti.\n„Samo govorim o bednom licemerju i kakvi su dvostruki aršini kako i divljaštvo možete da pravdate kada je u političkom interesu nervoznih tajkuna koji su na mnogo para računali, a te pare nisu mogli da opljačkaju u međuvremenu“, izjavio je Vučić i ocenio da im „onaj ko je čuvao Srbiju od takvih tajkunskih interesa najviše smeta“.\nOn je upitao i „šta bi se desilo da su dvojica aktivista SNS razbijali prozore političkih protivnika“, ali dodao i da se to nije dogodilo. Upitao je i „šta bi se desilo da je neko udario dva šamara napadačima na prostorije SNS i da je rekao da je to bio demokratski odgovor na razbijanje prozora“.\n„Oni bi rekli stop krvavim šamarima“, izjavio je Vučić. „Svako protivpravno delovanje će biti kažnjeno“, rekao je Vučić, napominjući da se sa političkim uverenjima izlazi na izbore i zaokružuje lista kandidata koju želite.\nPrethodni tekstKON HOĆE OPET LJUDE POD PROZOROM: I četvrtu dozu treba da prime neki, nije to mali broj ljudi!\nSledeći tekstČEDA JOVANOVIĆ: Antivakseri su pi*de, ludaci i budale!


U Prijedoru obilježen međunarodni dan nestalih osoba - MojPrijedor.com - Portal Grada Prijedora - Prijedor Vijesti\nDruštvo, Kultura, Sjećanja\nPosted by mojprijedor on 30 Avgusta, 2019\nTridesetak prisutnih Prijedorčana, porodica nestalih sa područja grada prošetali su danas šetališnom zonom kroz glavnu ulicu, noseći crne majice ili u rukama crne balone, odnosno letke na kojima se nalazila poruka “Gdje je?”.\n“Ovim događajem želimo da ukažemo da više od 25 godina nakon rata postoje žrtve koje još uvijek nisu pronađene i čije porodice prolaze kroz strašnu agoniju i nadanje da će za života pronaći svoje najbliže. Takođe, ovim putem apelujemo na institucije da preuzmu odgovornost i djeluju, te što prije pronađu i identifikuju sve nestale i na taj način pomognu porodicama svih nestalih osoba”, poručili su organizatori.\nNakon završetka uličnog obilježavanja i čitanja imena svih ubijenih u perodu 1992-1995 godina, prisutni su se uputili na Tribinu koja je organizovana u gradskom kinu, sa početkom u 11.30 časova.\nGosti i govornici na Tribine bili su Nermina Vehabović-Rudež, psihoterapeutkinja, doktor Behzad Hadžić, neuropsihijatar i Danijela Milešević – pravnica -Udruženje Vaša prava.\nA razgovaralo se i o poteškoćama porodica nestalih, žrtava rata.


Dr Aleksandra Cvetanović dobitnica nagrade za najbolju mladu naučnicu iz Srbije\nBack REPORTAŽE PREDSTAVLJAMO Dr Aleksandra Cvetanović dobitnica nagrade za najbolju mladu naučnicu iz Srbije\nsreda, 13 novembar 2019 08:42\nDr Aleksandra Cvetanović, naučna saradnica na Katedri za biotehnologiju i farmaceutsko inženjerstvo Tehnološkog fakulteta Novi Sad dobitnica je ovogodišnje prestižne nagrade Danubius Young Scientist Award za najboljeg mladog naučnika iz Srbije.\nTitula najboljeg mladog naučnika Srbije za 2019. godinu pripala je dr Aleksandri Cvetanović na osnovu kvaliteta njenog dosadašnjeg naučnog rada, merenog kroz broj i kvalitet publikacija, angažovanosti na domaćim i inostranim projektima, ostvarenoj saradnji sa naučnim institucijama širom sveta, kao i na osnovu doprinosa koje njeno istraživanje pruža Dunavskom regionu. Dr Aleksandra Cvetanović, kao naučna saradnica angažovana je na studijskom programu farmaceutsko inženjerstvo na Tehnološkom fakultetu Novi Sad bavi se istraživanjem u oblastima farmakološki aktivnih komponenta prirodnog porekla, ekstrakcije, savremenih ekstrakcionih sistema, kao i biološke aktivnosti prirodnih proizvoda.\nSvečana ceremonija uručenja nagrade je održana u Bukureštu 07. novembra 2019. godine u prisustvu velikog broja rektora evropskih Univerziteta, predstavnika Federalnog Ministarstva za nauku istraživanja i ekonomiju Austrije, kao i koordinatora za obrazovanje u okviru Dunavske strategije iz Brisela. Zajedno sa dr Aleksandrom Cvetanović svečanosti je prisustvovala i dekanica Tehnološkog fakulteta prof. dr. Biljana Pajin, iskazavši pri tome bezrezervnu podršku koju Tehnološki fakultet pruža mladim i perspektivnim naučnicima naše institucije.\nNagrada Danubius Young Scientist Award ustanovljena je 2011. godine sa željom da se mladi naučnici iz Dunavske regije podstaknu na jos produktivniji rad koji bi rezultovao direktnim benefitima po Dunavsku regiju. Svake godine Federalnoministarstvo za nauku i istraživanje Austrije (Bundesminister für Wissenschaft, Forschung und Wirtschaft) i Institut za Dunavsku regiju i Centralnu Evropu (Institut für den Donauraum und Mitteleuropa) dodeljuju Danubius Young Scientist Awardmladim naučnicima iz 14 zemalja iz Dunavske regije. Kao jednom od dobitnika, dr Aleksandri Cvetanović je pripala i čast da zajedno sa ostalim dobitnicima iduće godine boravi u Joint Research Centru u Ispri, trećem po veličini mestu Evropske Komisije posle Brisela i Luksemburga.\nPrema rečima laureatkinje, dr Aleksandre Cvetanović, osvojeno priznanje predstavlja dodatni podstrek za buduća dostignuća, ali i snažnu platformu za uspostavljanje čvrstih odnosa sa mladim naučnim snagama iz Dunavske regije i ovog dela Evrope.